
转讜住驻讜转





	讜讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛. 诪讻讗谉 讬砖 诇讛讜讻讬讞 讚讗诇诪谞讛 诪谉 讛讗讬专讜住讬谉 讬砖 诇讛 讻转讜讘讛 讜讗驻讬诇讜 诇讗 讻转讘 讚讛讗 诪住转诪讗 讛讻讗 诪讬讬专讬 讚诇讗 讻转讘 诇讛 讚讗讬 讻转讘 诇讛 讗''讻 诪讗讬 诪讘拽砖讬谉 砖讬讬讱 诇诪讬诪专 讛讻讗 讗诇讗 砖''诪 讚诪讬讬专讬 讛讻讗 讚诇讗 讻转讘 诇讛 讻转讜讘讛 讜讗驻''讛 拽讗诪专 讻讜驻讬谉 讗讜转讜 诇讬转谉 讻转讜讘讛 讜讘驻专拽 讛讻讜转讘 (讻转讜讘讜转 驻讟:) 讚讘注讬 讗诇诪谞讛 诪谉 讛讗讬专讜住讬谉 讬砖 诇讛 讻转讜讘讛 讗讜 讗讬谉 诇讛 讻转讜讘讛 讛讬讛 讬讻讜诇 诇讛讜讻讬讞 诪讛讻讗 讗讘诇 诇讗 专爪讛 砖讛专讬 诇讗 专爪讛 诇讛讜讻讬讞 诪讛讗诪讜专讗讬谉 讻讬 讗诐 诪谉 讛诪砖谞讛:





专诪讘"谉

讛讗 讚讗诪专讬谞谉 讜讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛. 讻砖讻转讘 诇讛 讻转讜讘讛 拽讜讚诐 讗讬专讜住讬谉 注住拽讬谞谉 砖讗注驻"讬 砖讗讬谞讛 诪拽讜讚砖' 讗诇讗 诪住驻拽 驻注诪讬诐 砖讻讜转讘讬谉 讻转讜讘讛 拽讜讚诐 讗讬专讜住讬谉 讻讚讗诪专讬谞谉 诇注讬诇 讘讗转专讗 讚讻转讬讘讬 讻转讜讘讛 讜讛讚专 诪拽讚砖讬 讗讘诇 诇讗 讻转讘 讻转讜讘讛 讗讬谞讛 讻诇讜诐 砖讛专讬 讗专讜住讛 讗讬谉 诇讛 讻转讜讘讛 讚讛讗 诇讗 讗讬驻砖讬讟讗 讘驻专拽 讛讻讜转讘 (讻转讜讘讜转 讚祝 驻"讟 注"讘) 讜讘驻专拽 砖谞讬诐 讗讜讞讝讬谉 (讘讘讗 诪爪讬注讗 讚祝 讬"讝 注"讘) 讜讛住讻讬诪讜 讛讙讗讜谞讬诐 讜讻诇 专讘谞讬 住驻专讚 讛讗讞专讜谞讬诐 讝"诇 砖讗讬谉 诇讛 讻转讜讘讛 讜讘诪住讻转 讻转讜讘讜转 驻讬专砖转讬 讗讜转讛 砖诪讜注讛 讘驻专拽 谞注专讛 砖谞转驻转转讛 诪讗讬诪转 讙讘讬讗 砖谞转诇讜 讘讛 拽爪转 讛爪专驻转讬诐 讝"诇 诇讜诪专 砖讬砖 诇讛 讻转讜讘讛 诪谉 讛讗讬专讜住讬谉:





专砖讘"讗

拽讚砖转讬 讗转 讘转讱 讜讛讬讗 讗讜诪专转 诇讗 拽讚砖转 讗诇讗 讗讜转讬 诇诪讛 诇讬 讗讬讬讚讬 讚转谞讗 讗讬讚讱 转谞讗 谞诪讬 讛讗讬. 讜转诪讛 讗谞讬 注诇 讛专诪讘"诐 讝"诇 砖讻转讘讛 讘讞讘讜专讜 (讛诇' 讗讬砖讜转 驻"讟 讛讟"讜), 讜讗诐 砖谞讗讜讛 讘讙诪专讗 讘讙专专讜转 讛讗讞专讜转 诪讛 诇讜 诇驻住拽讛 讘讛诇讻讜转讬讜.



讗诪专 专讘 讻讜驻讬谉 讜诪讘拽砖讬谉 转专转讬 讛讻讬 拽讗诪专 诪讘拽砖讬谉 诪诪谞讜 诇讬转谉 讙讟. 讜讗讬谞讜 谞讜转谉 讻转讜讘讛 讚讛讗 诇讗 拽讚砖转讬讛 拽讗诪专, 讜讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛, 砖讻讘专 讛讜讚讛 砖拽讚砖讛. 讜诪住转讘专讗 讚讗诐 讞讻诐 讜讬讜讚注 砖讛讬讗 讗住讜专讛 诇注诇诪讗 讜谞转谉 讙讟 诪注爪诪讜, 讜驻讬专砖 砖注诇 讚注转 讻谉 讛讜讗 讻讜转讘 砖诇讗 转转注讙谉, 讗讬谉 讻讜驻讬谉 讗讜转讜 诇讬转谉 讻转讜讘讛, 讗讘诇 讗诐 诇讗 驻讬专砖, 谞专讗讬谉 讛讚讘专讬诐 砖讻讜驻讬谉 讗讜转讜 诇讬转谉 讻转讜讘讛, 讚住转诐 讗诪专讜 讜讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛, 讜诇讗 讞诇拽讜 讘讬谉 讞讻诐 讬讜讚注 砖讛讜讗 专讗讜讬 诇讬转谉 讙讟 诇砖讗讬谞讜 讬讜讚注.
讜诪讚讗诪专讬谞谉  讻讜驻讬谉 讗讜转讜 诇讬转谉 讻转讜讘讛, 讚拽讚拽讜 专讘讜转讬谞讜 讛爪专驻转讬诐 讚讗专讜住讛 讬砖 诇讛 讻转讜讘讛, 讚讛讗 讛讻讗 讘讚诇讗 讻转讘 诇讛 讛讜讗 注诇 讻专讞讬谉, 讚讗讬 讘讚讻转讘 诇讛 讛讬讻讬 讗诪专 诇讗 拽讚砖转讬讱, 讛专讬 讻转讜讘转讛 诪讜讻讞转 注诇讬讜, 讚讗驻讬诇讜 转诪爪讗 诇讜诪专 讚讛讻讬 讘诪讗讬 注住拽讬谞谉 讘讚讗诪专讛 拽讚砖转谞讬 讜讛讻谞住转谞讬 诇讞讜驻讛, 讚诪讻诇 诪拽讜诐 讻砖谞转谉 讙讟 讗诪讗讬 讻讜驻讬谉 诇讬转谉 讻转讬讘讛, 讚诇诪讗 注诇 讛拽讚讜砖讬谉 讛讜讚讛 讜诇讗 注诇 讛谞砖讜讗讬谉, 讜讻谉 讚拽讚拽讜 讗讜转诐 诪砖诪注转讗 讚诪讙讘讗 诪讗讬诪转 讙讘讬谞谉 砖讘驻专拽 谞注专讛 砖谞转驻转转讛 (讻转讜讘讜转 诪讚, 讗), 讜砖诐 谞讗专讬讱 讘住"讚 砖讛讬讗 诪拽讜诪讛.
讗讘诇 讛讙讗讜谞讬诐 讛住讻讬诪讜 砖讗讬谉 讻转讜讘讛 诇讗专讜住讛, 讗诇讗 讘砖讻转讘 诇讛, 讜讛讻讗 讘砖砖讟专 讻转讜讘讛 讬讜爪讗 诪转讞转 讬讚讛, 讜讘诪拽讜诐 砖讻讜转讘讬谉 讻转讜讘讛 讜讗讞专 讻讱 诪拽讚砖讬谉 讻讚讗诪专讬谞谉 诇注讬诇 讘驻专拽 讛讗讬砖 诪拽讚砖 (拽讬讚讜砖讬谉 谞, 讘) 讘讗转专讗 讚讻转讘讬 讻转讜讘讛 讜讛讚专 诪拽讚砖讬, 讗讬 谞诪讬 讬砖 诇讬 诇驻专砖 讘讚讻转讘 诇讛 讗诇讗 砖诇讗 诪爪讗讛 诇拽讬讬诪讜, 讜讻讬讜谉 砖谞转谉 讙讟 诪注爪诪讜 讛讜讞讝拽 讻驻专谉 注诇 讛讻转讜讘讛, 讜讻诪讜 砖谞转拽讬讬诪讛 讛讬讗, 讚讛讗 诪讚讬谞讗 拽讬讜诐 诇讗 诇讬讘注讬, 讜讻讬讜谉 砖谞转谉 讙讟 讗讞专 砖讻驻专 讘讛 讻讗讬诇讜 讛讜讚讛 讘讻讜诇讛 诪诇转讗 讜拽讬讬诪讜 诇砖讟专 讛讻转讜讘讛, 讜讗讬 谞诪讬 讻砖砖诪讜转讬讛谉 砖讜讬谉 讜讬爪讗 砖讟专 讻转讜讘讛 诪讞诪转 讬讚 住讜驻专 讻谞"诇. 讜诪讬讛讜 诪住转讘专 诇讬 讚诇讗 爪专讬讻讬 诇讛讻讬 讜诇讛讻讬, 讚讛讻讗 专讘 讛讜讗 讚讗诪专讛, 讜专讘 讛讗 讗讬转 诇讬讛 讚讗专讜住讛 讗讬转 诇讛 讻转讜讘讛, 讻讚讗讬转讗 讘驻专拽 拽诪讗 讚诪爪讬注讗 (讬讝, 讘) 讘砖诪注转转讗 讚讛讟讜注谉 讗讞专 诪注砖讛 讘讬转 讚讬谉, 讜讘砖诇讛讬 驻专拽 讛讻讜转讘 (讻转讜讘讜转 驻讟, 讘) 讗诇讗 砖讝讛 砖诇讗 讻砖讟转谉 砖诇 专讘讜转讬谞讜 讛讙讗讜谞讬诐 讝诇讛", 砖讛诐 驻住拽讜 讘讗专讜住讛 砖讗讬谉 诇讛 讻转讜讘讛 讜驻住拽讬 诇讝讜 讚专讘 (讻讛谞讗) 讘讛诇讻转讗, 讜讘讻转讜讘讜转 驻专拽 谞注专讛 砖谞转驻转转讛 讛讗专讻转讬 讘讛 讘住"讚.





专讬讟讘"讗

讜讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛. 诪讬讛讗 砖诪注讬谞谉 讚讗专讜住讛 讬砖 诇讛 讻转讜讘讛 讚讛讻讗 诇讬讻讗 诇讗讜拽诪讛 讘砖讻转讘 诇讛 讻转讜讘讛 讚讗"讻 专讙诇讬诐 诇讚讘专 诇讞讜砖 砖讛讬讗 诪拽讜讚砖转 讜讗驻讬' 讘讗转专讗 讚诪讬注讜讟讗 讘诇讞讜讚 诪拽讚砖讬 讜讛讚专 讻转讘讬 讻转讜讘讛 讜讻讚讻转讬讘谞讗 讘讗讬讚讱 驻讬专拽讗 讜诇讗 诪砖诪注 诇讗讜拽诪讗 讘讗转专讗 讚讻讜诇讛讬 讻转讘讬 讻转讜讘讛 讜讛讚专 诪拽讚砖讬 讜讛转诐 讘讻转讜讘讜转 讘诪转谞讬转讬谉 讚讛讜爪讬讗讛 讙讟 讜住讜讙讬讗 讚注诇讛 诇讗 诪住驻拽讗 讻诇谉 讗讬 讗讬转 诇讛 讻转讜讘讛 讗讜 诇讗讜 讗诇讗 讚讘注讬' 诪"诇 诪转谞讬' 讗讜 诪诪转谞讬转讗 讜讻讚讻转讬讘谞讗 讘讘讘讗 诪爪讬注讗 讘驻"拽 讜诪讬讚 谞讘专专 讝讛 讘诪住讻转 讻转讜讘讜转 讘住"讚:



讗讬转诪专 讗诪专 专讘 谞讞诪谉 讗诪专 砖诪讜讗诇 讛诪拽讚砖 讘注讚 讗' 讻讜' 注讚 讗诇讗 诇讗讜 讘注讚 讗' 讜诪讚诇讗 驻专拽讬谞谉 讚讛讻讗 讘诪讗讬 注住拽讬谞谉 注讚 讗' 砖诪注讬讚 砖谞转拽讚砖讛 讘驻谞讬 砖谞讬诐 砖诪注讬谞谉 讚讗驻讬诇讜 讘讛讗 谞诪讬 讗讬谉 讞讜砖砖讬谉 诇讜 讚讙讝讬专转 讛讻转讜讘 讛讜讗 讚讘讗讬住讜专 注专讜讛 讗讬谞讜 讘驻讞讜转 诪砖谞讬诐 注"讬 注讚讜转 诪讬讛讜 讻讬 拽讗诪专讛 讗讬讛讬 砖谞转拽讚砖讛 讘驻谞讬 讘' 诪讛讬诪谞讗 讗谞驻砖讛 讚讛讗 诇讗讜 注讚讜转 讛讬讗 讗诇讗 讚诪砖讬讜讗 谞驻砖讛 讞转讬讻讛 讚讗讬住讜专讗 讗讘诇 诇讗 诪讛讬诪谞讗 诇讞讜讘 诇讗讞专讬诐 讻讚诇拽诪谉 讜讻谉 谞诪讬 讻讬 讗诪专讬 砖谞转拽讚砖讛 讘驻谞讬 注讚 讗' 诇讗 诪讛谞讬 讚讙讝讬专转 讛讻转讜讘 讛讜讗 砖诇讗 讬转拽讬讬诪讜 讛拽讬讚讜砖讬谉 砖谞注砖讬谉 讘驻讞讜转 诪讘' 讜讝讛 诪讘讜讗专:



讚讘"砖 住讘专讬 诇讗 讗诪专讬' 讘讛讗 讛谉 讛谉 注讬讚讬 讬讬讞讜讚 讛谉 讛谉 注讬讚讬 讘讬讗讛. 驻讬' 讚诇讗 讞讬讬砖讬' 诇讘讬讗讛 讗讘诇 讘注诇诪讗 讘诪拽讚砖 讘驻讬' 讘讘讬讗讛 讘注讬讚讬 讬讬讞讜讚 住讙讬 讜讘"讛 住讘专讬 讚讘讛讗 谞诪讬 讞讬讬砖讬' 诇讘讬讗讛 讜爪专讬讻讛 讙讟 讚讜讚讗讬 诇讚注转 拽讚讜砖讬谉 讘注诇 讜讻诪驻专砖 讚诪讬 砖讗讬谉 讗讚诐 注讜砖讛 注诐 讗砖转讜 砖讙讬专砖 讘注讬诇转 讝谞讜转 诪砖讗"讻 讘讘讗 注诇 讛驻谞讜讬讛 讚注诇诪讗 讗驻讬' 讘驻谞讬 注讚讬诐 讚讛转诐 讗讚诐 注讜砖讛 讘注讬诇转 讝谞讜转 讜讗讬谞讛 爪专讬讻讛 讙讟 砖诇讗 讻讚注转 诪拽爪转 讛讙讗讜谞讬诐 讝"诇 讜讻讚讻转讬讘谞讗 讘诪住' 讙讬讟讬谉:





讛诪讗讬专讬

讛诪砖谞讛 讛砖诇砖 注砖专讛 讜讛讬讗 诪注谞讬谉 讛讞诇拽 讛砖诇讬砖讬 讙诐 讻谉 讜讛讜讗 砖讗诪专 拽讚砖转讬讱 讜讛讬讗 讗讜诪专转 诇讗 拽讚砖转 讗诇讗 讘转讬 讗住讜专 讘拽专讜讘讜转 讙讚讜诇讛 讜讙讚讜诇讛 诪讜转专转 讘拽专讜讘讬讜 讜诪讜转专 讘拽专讜讘讜转 拽讟谞讛 讜讛拽讟谞讛 诪讜转专转 讘拽专讜讘讬讜 拽讚砖转讬 讗转 讘转讬讱 讜讛讬讗 讗讜诪专转 诇讗 拽讚砖转讛 讗诇讗 讗讜转讬 讗住讜专 讘拽专讜讘讜转 拽讟谞讛 讜拽讟谞讛 诪讜转专转 讘拽专讜讘讬讜 讜诪讜转专 讘拽专讜讘讜转 讙讚讜诇讛 讜讙讚讜诇讛 讗住讜专讛 讘拽专讜讘讬讜 讗诪专 讛专"诐 驻讬' 拽住"讚 砖转讛讗 讛讗砖讛 谞讗诪谞转 注诇 讘转讛 诪讚专讘谞谉 讗讞专 砖讛讗讘 谞讗诪谉 诪讚讗讜专讬讬转讗 讻诪讜 砖讘讬讗专谞讜 讜诇诪讚谞讜 砖讛讬讗 讗讬谞讛 谞讗诪谞转 讝讛 讛讛讘讚诇 诇讛砖诇讬诐 讛讞诇讜拽讛 讜讗注"驻 砖讛讜讗 讘诇转讬 爪专讬讱 讗诇讬讛 讜讻讗砖专 诇讗 讗诪专讛 讛讬讗 拽讚砖转谞讬 诪讘拽砖讬诐 诪诪谞讜 诇讬转谉 讙讟 讜讗诐 诇讗 谞转谉 诪注爪诪讜 讻讜驻讬谉 讗讜转讜 诇讬转谉:



讗诪专 讛诪讗讬专讬 讛讗讜诪专 诇讗砖讛 拽讚砖转讬讱 讻诇讜诪专 讘注讚讬诐 讜讛诇讻讜 诇讛诐 讘诪讚讬谞转 讛讬诐 讗讜 诪转讜 讗讜 砖讗讬谞讬 讝讻讜专 讗转 讛注讚讬诐 讜诇讗 讛讬转讛 讛讬讗 诪讜讚讛 砖讻谉 讗讬谉 住驻拽 砖讛讬讗 诪拽讜讚砖转 讙诪讜专讛 讗注"驻 砖讗讬谉 讛讚讘专 诪转讘专专 注诇 驻讬 讛注讚讬诐 讗讞专 砖砖谞讬讛诐 诪讜讚讬诐 砖讻专讗讜讬 谞转拽讚砖讛 专"诇 讘注讚讬诐 讗诇讗 砖讘讝讜 讛讬讗 诪讻讞讬砖转讜 讜讗讜诪专转 诇讗 拽讚砖转谞讬 讛讜讗 讗住讜专 讘拽专讜讘讜转讬讛 讻讙讜谉 讗讞讜转讛 讜砖讗专 注专讬讜转 砖讛专讬 注砖讗谉 注诇 注爪诪讜 讞转讬讻讛 砖诇 讗讬住讜专 讘讛讜讚讗转讜 讜讛讬讗 诪讜转专转 讘拽专讜讘讬讜 讻讙讜谉 讗讞讬讜 讜砖讗专 注专讬讜转 砖讛专讬 讗讬谞讛 诪讜讚讛 讘讻讱 讜注讚讜转 讗讬谉 讻讗谉 讛讬讗 讗讜诪专转 拽讚砖转谞讬 讜讛讜讗 讗讜诪专 诇讗 拽讚砖转讬讱 讛讬讗 讗住讜专讛 讘拽专讜讘讬讜 专"诇 诇讗讞专 砖讬讙专砖谞讛 讜讘诇讗 讙讟 讗住讜专讛 诇讻诇 讛注讜诇诐 讜讛讜讗 诪讜转专 讘拽专讜讘讜转讬讛 讗诐 讗讬谞讜 诪讙专砖讛 砖讛专讬 诇讗 讛讜讚讛 讘讻讱 讜讗讬谉 讗讜诪专讬诐 讜讚讗讬 讗诇诪诇讗 砖讚讘专讬讛 拽讬讬诪讬谉 诇讗 讛讬转讛 讗讜住专转 注爪诪讛 诇讻诇 讛注讜诇诐 讜谞讞讜砖 诇讗讬住讜专 拽专讜讘讜转讬讛 注诇讬讜 砖诪讗 讗祝 讛讬讗 讗讬谞讛 诪讻讜谞转 讗诇讗 诇讻讱 讜讘讚讜专讜转 砖诇驻谞讬谞讜 讗讬专注 诪注砖讛 讘讗讞转 砖讗诪专讛 谞转拽讚砖转讬 诇驻诇讜谞讬 讘讬讜诐 驻诇讜谞讬 讘驻谞讬 驻诇讜谞讬 讜驻诇讜谞讬 讜讛注讚讬诐 讛讻讞讬砖讜 讜讗诪专讜 砖诇讗 讛讬讜 讚讘专讬诐 诪注讜诇诐 讜讚谞讜 讘讛 砖讗注驻"讻 砖讜讬讛 谞驻砖讛 讞转讬讻讗 讚讗讬住讜专讗 讜讻谉 讻转讘讜 讗讞专讜谞讬 讛讙讗讜谞讬诐 砖讘住驻专讚 讘专讗砖讜谉 砖诇 讻转讘讜转 讘砖诪讜注转 驻转讞 驻转讜讞 讜讘诪住讻转 讻专讬转讜转 讗诪专讜 讗讚诐 谞讗诪谉 注诇 注爪诪讜 讬讜转专 诪诪讗讛 注讚讬诐 拽讚砖转讬讱 讜讛讬讗 讗讜诪专转 诇讗 拽讚砖转 讗诇讗 讘转讬 讛讜讗 讗住讜专 讘拽专讜讘讜转 讙讚讜诇讛 专"诇 讛讗诐 讜讙讚讜诇讛 诪讜转专转 讘拽专讜讘讬讜 讛讜讗 诪讜转专 讘拽专讜讘讜转 拽讟谞讛 讻讙讜谉 讗讞讜转讛 砖诪爪讚 讗讘讬讛 讜讗祝 讛拽讟谞讛 诪讜转专转 讘拽专讜讘讬讜 砖诇讗 讛讗诪讬谞讛 转讜专讛 讛讗诐 注诇 讛讘转 讻诇诇 拽讚砖转讬 讗转 讘转讬讱 专"诇 注诇 讬讚讬 讗讘讬讛 讜讛讬讗 讗讜诪专转 诇讗 拽讚砖转 讗诇讗 讗讜转讬 讛讜讗 讗住讜专 讘拽专讜讘讜转 拽讟谞讛 讜拽讟谞讛 诪讜转专转 讘拽专讜讘讬讜 讛讜讗 诪讜转专 讘拽专讜讘讜转 讙讚讜诇讛 讜讙讚讜诇讛 讗住讜专讛 讘拽专讜讘讬讜:



讝讛讜 讘讬讗讜专 讛诪砖谞讛 讜讻诇讛 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讛讬讗 讗讜诪专转 拽讚砖转谞讬 讜讛讜讗 讗讜诪专 诇讗 拽讚砖转讬讱 讗讬谉 讻讜驻讬谉 讗讜转讜 诇讬转谉 讙讟 讗诐 讗讬谞讜 专讜爪讛 讘讛 砖讛专讬 讙讬讟讜 讗讜住专 拽专讜讘讜转讬讛 注诇讬讜 讜诪讻诇 诪拽讜诐 诪讘拽砖讬谉 诪诪谞讜 讻讱 讜讗注"驻 砖讬讗住专 讘拽专讜讘讜转讬讛 讻讚讬 砖诇讗 转讗住专 诇讻诇 讛注讜诇诐 讜诪讻诇 诪拽讜诐 讗诐 诇讗 专爪讛 讗讜 砖诪转讛 诪讜转专 讘拽专讜讘讜转讬讛 讜讻诇 砖注诇 讬讚讬 驻讬讜住 砖诇谞讜 讙专砖讛 讗讬谞讜 谞讜转谉 诇讛 讻转讘讛 讗讘诇 讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讘讛 砖讛专讬 讙诇讛 讚注转讜 砖拽讚砖讛 讜诇驻讬 讚专讻谞讜 讬专讗讛 诪讻讗谉 砖讗专讜住讛 讙专讜砖讛 讬砖 诇讛 讻转讘讛 讜讗注"驻 砖诇讗 讻转讘 诇讛 砖讛专讬 注诇 讻诇 驻谞讬诐 讘诇讗 讻转讘 诇讛 讛讜讗 砖讗诐 讻转讘 诇讛 讛讻转讘讛 诪讜讻讞转 讜诪讘专专转 讜讗注"驻 砖讘驻专拽 讛讻讜转讘 砖讗诇讜讛 讘讗诇诪谞讛 诪谉 讛讗讬专讜住讬谉 讜诇讗 讛讜讘专专讛 讜诪讗讞专 砖诇讗 驻砖讟讜讛 讻转讘讜 讛讙讗讜谞讬诐 砖讗讬谉 诇讛 讗诇讗 讗诐 讻谉 讻转讘 讘讙专讜砖讛 诪讬讛讗 讬砖 诇讛 讜诪驻谞讬 砖诇讗 转讛讗 拽诇讛 讘注讬谞讬讜 诇讛讜爪讬讗讛 诪讻诇 诪拽讜诐 讗谞讜 驻住拽谞讜 讘专讗砖讜谉 砖诇 诪爪讬注讗 诇注谞讬谉 驻住拽 砖讗专讜住讛 讘讬谉 讗诇诪谞讛 讘讬谉 讙专讜砖讛 讗讬谉 诇讛 讻转讘讛 讗诇讗 讗诐 讻谉 讘讻转讘 诇讛 砖讗讬谉 诪讞诇拽讬谉 讘讝讜 讘讬谉 讗诇诪谞讛 诇讙专讜砖讛 讜讝讜 砖讘讻讗谉 诇讚注转 专讘 讛讬讗 砖谞讜讬讛 砖住讜讘专 讻谉 讘驻专拽 讛讻讜转讘 讗诇讗 砖专讗讬谞讜 诇讙讚讜诇讬 讛驻讜住拽讬诐 砖讛讘讬讗讜讛 讜讗讬驻砖专 诇驻专砖 讻讗谉 砖讻转讘 诇讛 拽讜讚诐 讗讬专讜住讬谉 砖讗注"驻 砖讗讬谞讛 诪拽讜讚砖转 讗诇讗 诪住驻拽 驻注诪讬诐 砖讻讜转讘讬谉 拽讜讚诐 讗讬专讜住讬谉 讜讻诪讜 砖讗诪专讜 诇诪注诇讛 讘讗转专讬 讚讻转讘讬 讻转讘讛 讜讛讚专 诪拽讚砖讬 讜讙讚讜诇讬 讛诪驻专砖讬诐 讻转讘讜 讘讛讙讛讜转讬讛诐 砖讻诇 砖讛转谞讛 讛专讬 讛讜讗 讻讻转讘 讜讝讜 注谞讬谞讛 讘砖讛讬讗 讗讜诪专转 拽讚砖转 讜讛转谞讬转 讗讜 砖诪讗 讻砖讗讘讚讛 讻转讘转讛 讜讙讚讜诇讬 讛讚讜专讜转 谞讜讟讬诐 诇讜诪专 砖讬砖 诇讛诐 讻转讘讛 讘讬谉 讘讗诇诪谞讛 讘讬谉 讘讙专讜砖讛 砖诇讗 砖讗诇讜 讘讛 诪谞讬谉 讗诇讗 讚讗讬转 诇讛 讛讗 诪讻诇 诪拽讜诐 驻砖讜讟 讛讬讛 诇讛诐 砖讬砖 诇讛 讜讻谉 讛讚讘专 诪讜讻讬讞 讘讗讞专讜谉 砖诇 讬讘诪讜转 讗诇讗 砖讬砖 诇讚讞讜转 讘讛 讜讻讘专 讻转讘谞讜讛 讘专讗砖讜谉 砖诇 诪爪讬注讗:



讛诪拽讚砖 讘诇讗 注讚讬诐 讗讬谉 讞讜砖砖讬谉 诇拽讚讜砖讬讜 讜诇讗 注讜讚 讗诇讗 讗驻讬诇讜 讘注讚 讗讞讚 讜讗驻讬诇讜 讛讜讚讛 讛讗讬砖 讜讛讗砖讛 砖讻谉 谞转专爪讜 砖谞讬讛诐 讘讚讘专 讗讬谞讜 讻诇讜诐 讗驻讬诇讜 诇讞砖砖 住驻拽 讜诪讻诇 诪拽讜诐 讻诇 砖讗诪专讜 砖拽讚砖 讘注讚讬诐 讜讛讜讚讜 讝讛 诇讝讛 诪拽讜讚砖转 讙诪讜专讛 讗注"驻 砖讗讬谉 讛注讚讬诐 诇驻谞讬谞讜 讻诪讜 砖讘讬讗专谞讜 讘诪砖谞讛 讜讗诐 讗诪专 讛讜讗 砖拽讚砖讛 讜讛讬讗 讗讬谞讛 诪讜讚讛 讘讻诇 讘讬讗专谞讜 讘诪砖谞讛 讗转 讛讚讬谉 讜讗诐 注讚 讗讞讚 诪注讬讚 讘拽讚讜砖讬谉 专"诇 砖诪注讬讚 砖谞转拽讚砖讛 讘注讚讬诐 讻诇 砖讛讬讗 诪讻讞讬砖转讜 讗讬谞讜 谞讗诪谉 砖讻诇 注讚 讗讞讚 讘讛讻讞砖讛 讗讬谞讜 谞讗诪谉 讗爪诇 讗讜转讜 砖诪讻讞讬砖讜 讻诪讜 砖讬转讘讗专:



拽讚砖 讘注讚讬诐 驻住讜诇讬诐 讗诐 讘驻住讜诇讬 转讜专讛 讗讬谞讜 讻诇讜诐 讗诐 讘驻住讜诇讬谉 诪讚讘专讬 住讜驻专讬诐 讗讜 讘住驻拽 驻住讜诇讬谉 砖诇 转讜专讛 诪拽讜讚砖转 诪住驻拽 讻诪讜 砖讘讬讗专谞讜 讘驻专拽 专讗砖讜谉 讘住讜讙讬转 注讘讚 讻谞注谞讬 讜讻诇 讻讬讜爪讗 讘讝讛 讻讜驻讬谉 讗讜转讜 诇讙专砖 讗讜 讛讬讗 诇讛转讙专砖:



讛诪讙专砖 讗转 讗砖转讜 诪谉 讛谞砖讜讗讬谉 讜诇谞讛 注诪讜 讘驻讜谞讚拽讬 讛讜讗讬诇 讜诇讘讜 讙住 讘讛 讜讬砖 注讚讬诐 讘讬讬讞讜讚 爪专讬讻讛 诪诪谞讜 讙讟 砖谞讬 讗注"驻 砖诇讗 专讗讜 砖谞讘注诇讛 讻诪讜 砖讗诪专讜 讛谉 讛谉 注讚讬 讬讞讜讚 讛谉 讛谉 注讚讬 讘讬讗讛 讜诪讻诇 诪拽讜诐 讘谞转讙专砖讛 诪谉 讛讗讬专讜住讬谉 讛讜讗讬诇 讜讗讬谉 诇讘讜 讙住 讘讛 讗讬谞讛 爪专讬讻讛 讛讬诪谞讜 讙讟 砖谞讬 讻诪讜 砖讬转讘讗专 讘诪拽讜诪讜:





转讜住驻讜转 专讗"砖

讙诪专讗 住"讚 诪讚讗讜专讬转讗 讛讬诪谞讬' 专讞诪' 诇讗讘 诪讚专讘谞谉 讛讬诪谞讛 诇讚讬讚讛 讜讘讬转讜诪讛 讗讬讬专讬 讚住"讚 讻讬讜谉 讚讘讬讚讛 诇拽讚砖讛 诪讚专讘谞谉 拽讬讬诪讗 讘诪拽讜诐 讗讘 讜转讛讗 谞讗诪谞转 讙诐 诇讗讜住专讛 诪讚专讘谞谉:



谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛 讘讚诇讗 谞拽讬讟讗 讻转讜讘' 讗讬讬专讬 讚讗讬 谞拽讟讛 讻转讜讘讛 讘讬讚讛 讛讬讗讱 讬讻讜诇 诇讜' 诇讗 拽讚砖转讬讱 讗驻讬' 讘讗转专讗 讚讻转讘讬 讜讛讚专 诪拽讚砖讬 诇讗 讛讬转讛 讻转讜讘讛 讘讗讛 诇讬讚 讛讗砖讛 拽讜讚诐 拽讬讚讜砖讬讛 讜讬"诇 诪讻讗谉 讚讗专讜住' 讗讬转 诇讬讛 讻转讜讘讛 讗驻讬' 讘讚诇讗 讻转讘 诇讛 讜诇讬讻讗 诇诪讬诪专 讚讛讻讗 讻讙讜谉 讚讗诪专 拽讚砖转谞讬 讜讛讻谞住转谞讬 诇讞讜驻讛 讚讗"讻 讻砖谞转谉 讙讟 讗诪讗讬 讻讜驻讬谉 诇讬转谉 讻转讜讘讛 讚讬诇诪讗 注诇 讛拽讬讚讜砖讬谉 讛讜讚讛 讜诇讗 注诇 讛谞讬砖讜讗讬谉 讜转讬' (讚诪讗讬) 讛讗 讚诪讘注讬讗 诇谉 讘砖讬诇讛讬 驻"拽 讚讘"诪 讜讘讻转讜讘讜转 驻' 讛讻讜转讘 讗诇诪谞讛 诪谉 讛讗讬专讜住讬谉 诪谞"诇 讚讗讬转 诇讛 讻转讜讘讛 讛讬讻讗 讚诇讗 讻转讘 讗诪讗讬 诇讗 驻砖讬讟 诇讛 诪讛讻讗 讜讬"诇 讚诇讗 讘注讬 诇诪驻砖讟 诪诪砖谞讛 讗讜 诪讘专讬讬转' 讚讻讬 讛讗讬 讙讜讜谞讗 讗砖讻讞谉 驻' 讛诪讜讚专 讚诪讬讘注讬讗 诇谉 讛谞讬 砖诇讜讞讬 讚专讞' 谞讬谞讛讜 讗讜 砖诇讜讞讬 讚讬讚谉 谞讬谞讛讜 讜诇讗 驻砖讬讟 诇谉 诪讚专讘 讛讜谞讗 讚讗诪专 诇注讬诇 砖诇讜讞讬 讚专讞诪谞讗 谞讬谞讛讜:





转讜住驻讜转 专讬"讚

讗诪专 诇讬讛 讛转诐 讘诇讬砖谞讗 讚注诇诪讗 拽诪驻诇讙讬. 驻讬' 讜讛砖转讗 诇讗 爪专讬讻谉 诇诪讬诪专 诪讜讞诇驻转 讛砖讟讛 讚诇讗讜 讘诪讞讬转 讗讬谞砖讬 谞驻砖讬讛 诇住驻讬拽讗 驻诇讬讙讬 讗诇讗 讘讟注诪讗 讗讞专讬谞讬:



讗诪专 专讘 讜讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛. 讜讻讗谉 诪讜讻讞 砖讬砖 讻转讜讘讛 诇讗专讜住讛 讘转谞讗讬 讘"讚 讗注"讙 讚诇讗 讻转讘 诇讛. 讗讘诇 专讘讬谞讜 讞谞谞讗诇 讝爪讜拽"诇 讗诪专 讜专讘 诇讟注诪讬讛 讚讗诪专 讛转诐 讛讜爪讬讗讛 讙讟 诇讗 砖谞讗 讗专讜住讛 讜诇讗 砖谞讗 谞砖讜讗讛 讻砖诪讜爪讬讗讛 讙讟 讙讜讘讛 注讬拽专 讻转讜讘讛 讜讙讜讘讛 转讜住驻讜转 讜讙诐 专讘讬谞讜 讬爪讞拽 讝爪讜拽"诇 讻转讘 专讘 诇讟注诪讬讛 讚住讘专 讬砖 讻转讜讘讛 诇讗专讜住讛 讜讗注"驻 砖诇讗 讻转讘 诇讛. 讜诇讬转 讛诇讻转讗 讻讜讜转讬讛 讚拽讬讬诪讗 诇谉 讻专讘讬 讗诇讬注讝专 讘谉 注讝专讬讗 讚讗诪专 诇讗 讻转讘 诇讛 讗诇讗 注"诪 砖讛讜讗 讻讜谞住讛 讗诇诪讗 讗讬 讻转讘 讗讬谉 讜讗讬 诇讗 讻转讘 诇讗 讜讻谉 讛诇讻讛. 讜讗讬谞诐 谞专讗讬诐 诇讬 讛讚讘专讬诐 讛诇诇讜 砖讗谞讬 讛讜讻讞转讬诐 讘住讜祝 驻专拽 讛讻讜转讘 砖讬砖 讻转讜讘讛 诇讗专讜住讛 讗注"讙 讚诇讗 讻转讘 诇讛. 讜讙诐 诪诪砖谞转 专' 讗诇讬注讝专 讘谉 注讝专讬讗 讛讜讻讞转讬 讻谉 讻讚讻转讬讘讬' 讛转诐 (注讬讬谉 讘讛诇讻' 讜' 讘住驻专 讛诇拽讟):





诪讛专砖"讗 - 讞讬讚讜砖讬 讛诇讻讜转

讘驻专砖"讬 讘讚"讛 讛讻讬 讛砖转讗 讻讜' 讜讗砖诪注讬谞谉 讚拽专讬 诇讛 讙讚讜诇讛 讜讻"砖 讗诪爪注讬转 讻讜' 注讻"诇 讜讗注"讙 讚讙讚讜诇讛 砖讘讙讚讜诇讜转 拽砖讬砖讗 诪讻讜诇讛讜 讜拽转谞讬 诇讛 讗讬讻讗 诇诪讬诪专 诪砖讜诐 讚专讘讬 讬讜住讬 谞拽讟 诇讛 讘诪诇转讬讛 谞拽讟 诇讛 谞诪讬 专' 诪讗讬专 讗注"讙 讚讛讜讬讗 讘诪讻"砖 讜拽"诇:


转讜住' 讘讚"讛 讜讗诐 谞转谉 讻讜' 讚讗讬 讻转讘 诇讛 讗"讻 诪讗讬 诪讘拽砖讬谉 砖讬讬讱 诇诪讬诪专 讻讜' 注讻"诇 讚讜讚讗讬 讗讬谉 讻讜转讘 诇讛 讻转讜讘讛 讗诇讗 讗诐 讻谉 拽讬讚砖讛 讻讘专 讜讛诪"诇 讗讬 讻转讘 诇讛 讻转讜讘讛 讗诪讗讬 讛讜讗 诪讜转专 讘拽专讜讘讜转讬讛 讻讚拽转谞讬 讘诪转谞讬' 讜讬"诇 讚讛"谞 讛"拽 讗诪讗讬 诪讘拽砖讬谉 诪诪谞讜 砖爪专讬讱 讘拽砖讛 诇讗住讜专 讘拽专讜讘讜转讬讛 讛讗 讘诇讗讜 讛讻讬 讗住讜专 讘拽专讜讘讜转讬讛 讗诐 讻转讘 诇讛 讻转讜讘讛 讚讜讚讗讬 讻讘专 拽讚砖讛 讜拽"诇:





诪讛专"诐

讚"讛 讜讗诐 谞转谉 讙讟 讜讻讜' 注讚 诪讗讬 诪讘拽砖讬诐 砖讬讬讱 诇诪讬诪专 讛讻讗. 驻讬专讜砖 讜讛讬讗讱 讬讻讜诇 诇讜诪专 诇讗 拽讚砖转讬 讛讗 诪住驻专 讻转讜讘讛 谞诇诪讚 讚讻讬讜谉 讚讻转讘 诇讛 讻转讜讘讛 讗"讻 讘讜讚讗讬 拽讚砖讛 讜注讬讬谉 讘专"谉.  :





讞讻诪转 砖诇诪讛

讙诪' 讗"诇 专讘 讗讚讗 讘专 诪转谞讛 诇讗讘讬讬 讛讗 驻住讞 讻讜' 讻"讛 讘住"讗:





专砖"砖

专砖"讬 讘诪砖谞讛 讚"讛 讜诪讜转专. 讚讗讬 讘注讬讗 讙讟 讻讜' 讜谞讗住专 讘拽专讜讘讜转讬讛. 诇砖讜谉 讛专"谉 讜谞讗住专转 讘拽专讜讘讬讜 讜讛讜讗 讬讜转专 谞讻讜谉:



专砖"讬 讚"讛 诪讚专讘谞谉. 讜转讗住专 讘拽专讜讘讬讜. 讻爪"诇:



专砖"讬 讚"讛 砖诪注转转讗. 讛专讗砖讜谉. 讛住"讚 讜诪讛"讚 讜讗诐 谞转谉:



专砖"讬 讚"讛 诪讛讜. 讛讗 讚讗诪专转 讗讬谉 讞讜砖砖讬谉 讻讜'. 讻爪"诇:



专砖"讬 讚"讛 讗诇讗 诇讗讜 讘注"讗. 讗诇诪讗 讝讛 砖诪讜讚讛 诇讜 谞讗住专. 讻爪"诇:



专砖"讬 讚"讛 拽讚砖转讬讛 讘驻谞讬 驻诇讜谞讬 讜驻诇讜谞讬. 讚讛"诇 拽讬讚讜砖讬谉 讙诪讜专讬谉 诇讻诇 讚讘专讬讜. 注讬' 诇砖讜谉 讛专"谉 讜专砖"讬 砖诐. 讜讛讙讬' 砖诇驻谞讬谞讜 讘专砖"讬 讬砖 诇讻讜讜谞讛 讚讛讗 诪诇砖讜谉 讞讜砖砖讬谉 诇拽讬讚讜砖讬谉 讚诇拽诪谉 讘讚专"驻 诪砖诪注 讚讗讬谞讜 讗诇讗 讞砖砖讗 讜讗诐 讘讗 讗讞专 讜拽讚砖讛 爪专讬讻讛 诪诪谞讜 讙"讻 讙讟. 诇讛讻讬 拽讗诪专 讘讝讛 讚讛讜讜 拽讬讚讜砖讬谉 讙诪讜专讬谉 诇讻"讚. (专"诇 诇驻讬 诪讛 砖讛讜讗 讗讜诪专. 讗讘诇 诪"诪 转爪讟专讱 讙讟 诪砖谞讬 砖讛专讬 讛讬讗 诪讻讞讬砖转讜):



转讚"讛 讜讗诐. 讚讗讬 讻转讘 诇讛 讗"讻 诪讗讬 诪讘拽砖讬谉. 诇讻讗讜专讛 拽砖讛 讚讛讗 诇注讬诇 (谞 讘) 讗诪专讬谞谉 讜讻讬 诪驻谞讬 砖诪讞讝讬拽 砖讟专 讻转讜讘讛 讘砖讜拽 谞讞讝讬拽 讘讛 讻讗"讗. 讜诪住讬拽 砖诐 讚讗讬讻讗 讗转专讬 讚讻转讘讬 讜讛讚专 诪拽讚砖讬. 砖讜讘 专讗讬转讬 诇讛专"谉 砖讚讞讛 专讗讬讛 讝讜 诪驻谞讬 讝讛. 讜谞"诇 讚注"讻 诇"讗 砖诐 讗诇讗 讚讻转讘讬 拽讜讚诐 拽讬讚讜砖讬谉. 讗讘诇 诪"诪 讗讬谞讜 诪讜住专讛 诇讬讚讛 讘砖讜诐 讗转专 讗诇讗 诇讗讞专 拽讬讚讜砖讬谉 讜讻转讘 讜诇讗 诪住专 诇讗 诪讛谞讬 诪讬讚讬 讗讞"讝 诪爪讗转讬 讻谉 诇讛专讗"砖 讘驻' 谞注专讛 住讬' 讚'. 讜注"砖 讜转注诪讜讚 讙"讻 注诇 讻讜讜谞转 砖讛专讬 讻讜' 砖讘转讜住' 讻讗谉:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讗诐 谞转谉 讙讟 诪注爪诪讜 讻讜驻讬谉 讜讻讜' 砖讛专讬 诇讗 专爪讛 诇讛讜讻讬讞 诪讛讗诪讜专讗讬诐. 讜讻注讬谉 讝讛 讻转讘讜 讛转讜住' 诇注讬诇 讚祝 讻讙 注"讘 讚"讛 讚讗专"讛 讜注讬讬谉 讻转讜讘讜转 讚祝 诪"讚 注"讗 转讚"讛 讜讛诇讻转讗 讜讘专"谉 谞讚专讬诐 讚祝 注讘 注"讗 讚"讛 讜诇注谞讬谉 讛诇讻讛:





驻谞讬 讬讛讜砖注

诪砖讛 讛讗讜诪专 诇讗砖讛 拽讚砖转讬讱 讻讜' 拽讚砖转讬 讗转 讘转讱 讜讛讬讗 讗讜诪专转 诇讗 拽讚砖转 讗诇讗 讗讜转讬 讻讜'. 讜讻转讘讜 讛转讜住' 讬"讟 讚讛讱 讘讘讗 讚讗讜诪专 拽讚砖转讬 讗转 讘转讱 讛讬讬谞讜 砖讛讘转 注砖讗讛 诇讗诪讛 砖诇讬讞 诇拽讘诇 拽讬讚讜砖讬讛 讜讘讘转讛 讙讚讜诇讛 讗讬讬专讬 讚讗讬 讘讘转讛 拽讟谞讛 讗讬谉 讗诪讛 讬讻讜诇讛 诇拽讘诇 拽讬讚讜砖讬讛 讻诇诇 讚拽讟谞讛 讗讬谉 诇讛 砖诇讬讞讜转 讜讗祝 砖转拽谞讜 诇讛 专讘谞谉 拽讬讚讜砖讬谉 注"讬 讗诪讛 讜讗讞讬讛 讛讬讬谞讜 讚讜拽讗 砖讛讘转 注爪诪讛 诪拽讘诇转 拽讬讚讜砖讬谉 讻诪"砖 讛谞诪讜拽讬 讬讜住祝 讘砖诐 讛专诪讘"谉 讝"诇 讘驻讬"讙 讚讬讘诪讜转 讜诇讻讗讜专讛 讚诇驻"讝 讛讱 讘讘讗 讚诇注讬诇 诪讬谞讛 谞诪讬 讘讗讜诪专 拽讚砖转讬讱 讜讛讬讗 讗讜诪专转 诇讗 拽讚砖转 讗诇讗 讗转 讘转讬 诪住转诪讗 讗讬讬专讬 谞诪讬 讘讻讛"讙 讙讜驻讗 讚讘讞讚 诇讬砖谞讗 谞拽讬讟 诇讛讜 讘诪转谞讬转讬谉 讗诇讗 讚注讬拽专 讛讜讻讞转讜 砖诇 讘注诇 转讬"讟 讛讬讬谞讜 诪诇讬砖谞讗 讚住讬驻讗 讚拽转谞讬 拽讚砖转讬 讗转 讘转讱 诪砖诪注 讚注讬拽专 讟注谞转讜 砖诇 讛诪拽讚砖 注诐 讛讗诐 砖拽讘诇讛 拽讬讚讜砖讬 讘转讛 诪砖讗"讻 讘讘讘讗 讚诇注讬诇 诪讬谞讬讛 砖讛讗诐 讛砖讬讘讛 注诇 讟注谞转讜 讗讬谉 讘讝讛 讛讻专讞 砖讛讗诐 讗讜诪专转 砖拽讬讘诇讛 拽讬讚讜砖讬 讘转讛 讗诇讗 砖讛砖讬讘讛 诇讜 砖讘转讛 拽讬讘诇讛 拽讬讚讜砖讬 注爪诪讛 讗讘诇 诪"诪 诇拽讜砖讟讗 讚诪讬诇转讗 注讬拽专 驻讬专讜砖 讛诪砖谞讛 诪住转诪讗 讘住讙谞讜谉 讗'. 讜诇驻"讝 爪"诇 讚讛讗 讚讗诪专讬谞谉 讘讙诪专讗 讚住讚"讗 诪讚讗讜专讬讬转讗 讛讬诪谞讬讛 诇讗讘 诪讚专讘谞谉 讛讬诪谞讜讛 诇讗诐 讛讬讬谞讜 诇注谞讬谉 拽讬讚讜砖讬 谞注专讛 诇讞讜讚 讚讗讬 讘讙讚讜诇讛 诪诪砖 砖讛讬讗 讘讜讙专转 讗驻讬诇讜 诇讗讘 谞诪讬 诇讗 讛讬诪谞讬讛 专讞诪谞讗 诇注讬诇 讘诪砖谞讛 讘讚祝 讛拽讚讜诐 讗注"讻 讚讘谞注专讛 诇讞讜讚 讗讬讬专讬 讗诇讗 讚讗驻"讛 谞专讗讛 讚讜讞拽 讚讗讻转讬 诪讗讬 住"讚 诇讜诪专 讚讛讬诪谞讜讛 专讘谞谉 诇讗诐 讻讬 讛讬讻讬 讚专讞诪谞讗 讛讬诪谞讬讛 诇讗讘 讜讗讻转讬 诪讬 讚诪讬 讚诪讛 砖讛讗讘 谞讗诪谉 诪讚讗讜专讬讬转讗 讛讬讬谞讜 诪砖讜诐 砖讘讬讚讜 诇拽讚砖讛 诪砖讗"讻 讘讗诐 讚讗讬谉 讘讬讚讛 诇拽讚砖 讘转讛 谞注专讛 讗祝 诪讚专讘谞谉 砖讜讘 讗讬谉 诇讛讗诪讬谞讛 讻诇诇 谞诪爪讗 讚诇驻"讝 爪专讬讱 诇讜诪专 讘注谞讬谉 讗讞专 讚讛讱 讘讘讗 讚诇注讬诇 诪讬谞讛 诇讻"注 讗讬讬专讬 讘拽讟谞讛 诪诪砖 讜讻讚驻专讬砖讬转 砖讛讗诐 讗讜诪专转 砖讘转讛 讘注爪诪讛 拽讬讘诇讛 拽讬讚讜砖讬谉 讜讛讱 讘讘讗 讚住讬驻讗 诇讞讜讚 诪驻专砖 诇讛 讘注诇 转讬"讟 讘谞注专讛 讗讜 讘讘讜讙专转 讜讝讛 谞专讗讛 讬讜转专 讚讞讜拽 讚讘讞讚 诇讬砖谞讗 拽转谞讬 诇讛讜:


讗诪谞诐 讻谉 专砖"讬 讝"诇 讘驻' 讛转拽讘诇 讚祝 住"讛 讻转讘 诇讛讚讬讗 讚讛讗诐 讬讻讜诇讛 诇拽讘诇 拽讬讚讜砖讬 讘转讛 诪讚讚讘谞谉 注"砖. 讜讛砖转讗 讗转讬 砖驻讬专 讟讜讘讗 诇砖讜谉 拽讟谞讛 讚诪转谞讬转讬谉 讘拽讟谞讛 诪诪砖 讜讛讬讬谞讜 谞诪讬 讚讗诪专讬谞谉 砖驻讬专 住讚"讗 讻讬 讛讬讻讬 讚讛讬诪谞讬讛 专讞诪谞讗 诇讗讘 砖讘讬讚讜 诇拽讚砖讛 讛"讛 谞诪讬 诪讚专讘谞谉 诇讗讞专 砖转拽谞讜 砖讬讻讜诇讛 诇拽讘诇 拽讬讚讜砖讬 讘转讛 诪砖"讛 讗讬讻讗 诇诪讬诪专 讚讛讬诪谞讬讛 讚讻诇 讚转拽讜谉 专讘谞谉 讻注讬谉 讚讗讜专讬讬转讗 转拽讜谉 拽诪诇"谉 讚诇讗 讚讗讻转讬 诇讗 诪讬拽专讬 讘讬讚讛 诇拽讚砖讛 讚讛讗 讗讬谉 讘讬讚讛 诇拽讚砖讛 讘注"讻 讚讘转讛 讗诇讗 诪讚注转讛 讜诇讗 讚诪讬讗 诇讗讘 讚讘讬讚讜 诇拽讚砖讛 讘注"讻 讻谉 谞"诇. 讜讘注讬拽专 拽讜砖讬讬转 讛专诪讘"谉 讝"诇 讚诇讗 讗砖讻讞谉 砖诇讬讞讜转 诇拽讟谞讛 谞"诇 诇讬讬砖讘 诇驻讬 砖讬讟转 专砖"讬 讝"诇 讚诪讗讞专 砖转拽谞讜 讞讻诪讬诐 拽讬讚讜砖讬谉 砖诇讗 讬谞讛讙讜 讘讛 诪谞讛讙 讛驻拽专 讗"讻 讝讻讜转 讛讜讗 诇讛 讜注讜讚 讚讛讗 诪讚注转讛 讛讬讗 讜讗讬 诪砖讜诐 讚讗讬谉 诇讛 讚注转 讙诪讜专' 讛专讬 讬讻讜诇讛 诇诪讞讜转 讜诇诪讗谉 诇讻砖转讙讚讬诇 讜讗"讻 讝讻讜转 讛讜讗 诇讛 讜讝讻讬谉 诇讗讚诐 砖诇讗 讘驻谞讬讜 讗祝 诇拽讟谞讛 讻谉 谞"诇 谞讻讜谉 讜讚讜"拽:


转讜住驻讜转 讘讚"讛 讜讗诐 谞转谉 讙讟 讻讜' 诪讻讗谉 讬砖 诇讛讜讻讬讞 讻讜' 讚讗诐 讻转讘 诇讛 诪讗讬 诪讘拽砖讬谉 砖讬讬讱 诇诪讬诪专 讛讻讗 讻讜' 注讻"诇. 讜诇讻讗讜专讛 讻讜讜谞转诐 诪讘讜讗专' 讚讗讬 讘讚讻转讘 诇讛 讻转讜讘讛 讛专讬 讛讜讚讛 砖拽讬讚砖讛 讜讻讜驻讬谉 讗讜转讜 诇讬转谉 讙讟 讜讬砖 诇转诪讜讛 讚讛讗 诪住拽讬谞谉 诇注讬诇 讘驻专拽 讛讗讬砖 诪拽讚砖 讚祝 谞' 注"讘 讚讘讗转专讗 讚讻转讘讬 讻转讜讘讛 讜讛讚专 诪拽讚砖讬 诇讗 讞讬讬砖讬谞谉 诇拽讬讚讜砖讬谉 讜专讗讬转讬 讘讞讬讚讜砖讬 讛专讬讟讘"讗 讝"诇 砖讛专讙讬砖 讘讝讛 讜讻转讘 讚讗驻"讛 讗讬讻讗 专讙诇讬诐 诇讚讘专 诇讞讜砖 砖讛讬讗 诪拽讜讚砖转 讜讻讜讜谞转讜 讚诇驻"讝 讛讜讬 诇讬讛 诇诪讬转住专 讘拽专讜讘讜转讬讛 讗驻讬诇讜 诇讗 谞转谉 诇讛 讙讟 讜讗诪讗讬 拽转谞讬 诪转谞讬转讬谉 诪讜转专 讘拽专讜讘讜转讬讛 讻谉 谞"诇 讘讻讜讜谞转讜 讗诇讗 讚诇注谞"讚 讙诐 讝讛 讗讬谞讜 诪讜讻专讞 讜讗驻砖专 讚讗住讬驻讗 拽讗讬 讚讗讬 讗讬讬专讬 诪转谞讬转讬谉 讘讻转讘 讻转讜讘讛 诪住转诪讗 住讬驻讗 谞诪讬 讗讬讬专讬 讘讻讛"讙 讜转讜 诇讗 砖讬讬讱 诇诪讬讟注谉 诇讗 拽讚砖转讬 讗诇讗 讘转讱 讻讬讜谉 砖讻转讘 讛讻转讜讘讛 注诇 注爪诪讛 诇讗 砖讻讬讞 讻诇诇 砖讬讞讝讜专 讘讜 讜讬拽讚砖 讗转 讘转讛 讻谉 谞"诇 讜注讚讬讬谉 爪"注:


讙诪专讗 讗"专 讬讛讜讚讛 讛诪拽讚砖 讘注讚 讗' 讗讬谉 讞讜砖砖讬谉 诇拽讬讚讜砖讬谉 讘注讗 诪讬谞讬讛 诪专"讬 砖谞讬讛谉 诪讜讚讬诐 诪讛讜 讗讬谉 讜诇讗讜 讜专驻讬讗 讘讬讚讬讛. 讜讬砖 诇讚拽讚拽 讗"讻 讚讘砖谞讬讛诐 诪讜讚讬诐 诪住驻拽讗 诇讬讛 诇专讘 讬讛讜讚讛 讙讜驻讗 注"讻 讚注讬拽专 诪讬诪专讗 讚讬讚讬讛 讛讬讬谞讜 讛讬讻讗 砖讗' 诪讛谉 诪讻讞讬砖 讗讜 砖砖谞讬讛诐 诪讻讞讬砖讬谉 讜讗"讻 诪讗讬 拽诪诇"谉 专"讬 讛讗 诪讬诇转讗 讚驻砖讬讟讗 讛讜讗 讚讗讬谉 讚讘专 砖讘注专讜讛 驻讞讜转 诪砖谞讬诐. 诪讬讛讜 讻讘专 讻转讘转讬 讘讞讬讚讜砖讬 讙讬讟讬谉 讘专讬砖 驻"拽 讙讘讬 讻转讘 讘讻转讘 讬讚讜 讜注讚 讗' 讚讗讬讻讗 诇诪讬诪专 讚讛讻讗 诇注谞讬谉 拽讬讚讜砖讬谉 谞讛讬 讚讛诪拽讚砖 诇讗 诪讛讬诪谉 诇讻讜谞住讛 讻讬讜谉 砖诪讻讞讬砖转讜 讗驻"讛 住讚"讗 讚诪爪专驻讬谉 注讚讜转 讛诪拽讚砖 诇讘讛讚讬 注讚 讗' 诇讗讜住专讛 诇注诇诪讗 讚讛讗 诪"诪 讗讬讻讗 转专讬 住讛讚讬 砖讗讬谞讛 驻谞讜讬讛 讜讘讻诪讛 讚讜讻转讬 拽讬"诇 驻诇讙讬谞谉 讚讬讘讜专讗 讗驻"讛 讗砖诪注讬谞谉 专讘 讬讛讜讚讛 讚讗讬谉 讞讜砖砖讬谉 讻诇诇 讜讗驻讬诇讜 讞砖砖讗 讚专讘谞谉 谞诪讬 诇讬讻讗 讚讻讬讜谉 讚讛讜"诇 讘注诇 讚讘专 诪诪砖 讜谞讜讙注 讘注讚讜转讜 诇讬转 讘讬讛 诪砖砖讗 讘住讛讚讜转讗 讚讬讚讬讛. 讜注讜讚 谞"诇 讚讗驻砖专 讚谞讛讬 讚诪住驻拽讗 诇讬讛 诇专讘 讬讛讜讚讛 讘砖谞讬讛诐 诪讜讚讬谉 讗驻"讛 驻砖讬讟讗 诇讬讛 讛讬讻讗 砖讛诪拽讚砖 诇讞讜讚 诪讜讚讛 讜讛讬讗 诪讻讞讬砖转讜 讚讛诪拽讚砖 讙讜驻讗 讗讬谉 讞讜砖砖 诇拽讬讚讜砖讬讜 讜诪讜转专 讘拽专讜讘讜转讬讛 讚讗祝 注"讙 砖讛讜讗 讬讜讚注 讘讗诪转 砖拽讬讚砖讛 讘注"讗 讗驻"讛 诇讗 讛讜讬 拽讬讚讜砖讬谉 讻诇诇 讻讬讜谉 砖诪讻讞砖转 讗转 讛注讚 讘讟诇讜 讛拽讬讚讜砖讬谉 诇诪驻专注 诪讙讝讬专转 讛讻转讜讘 讜讚讜拽讗 讘砖谞讬讛诐 诪讜讚讬谉 讛讜讗 讚诪住驻拽讗 诇讬讛 讻谉 谞"诇 讗诇讗 讚诪诇砖讜谉 专砖"讬 讘讚"讛 诪讛讜 讜讛讗 讚转谞讬讗 讗讬谉 讞讜砖砖讬谉 诪砖讜诐 讚诇讗 诪讛讬诪谉 讛讜讗 讻讜' 讜讗"讻 诪砖诪注 诇讻讗讜专讛 诪讛讗讬 诇讬砖谞讗 讚注讬拽专 诪讬诪专讗 讚专' 讬讛讜讚讛 讛讬讬谞讜 讚讗讬谉 讞讜砖砖 诪讬 砖诪讻讞讬砖 讗讘诇 诇讙讘讬 讛讗讬 讚诪讜讚讛 讞讜砖砖 诇拽讬讚讜砖讬谉 讜讗"讻 爪专讬讱 诇讜诪专 讻驻讬专讜砖 专讗砖讜谉 讜注讬讬谉 注讜讚 讘住诪讜讱 讘诇砖讜谉 专砖"讬 讘讚"讛 讗诇讗 讗讜 讘注讚 讗' 讚诪砖诪注 讚讗诪"讚 讗驻讬诇讜 砖谞讬讛诐 诪讜讚讬谉 诇讞讜讚 讛讜讗 讚诪拽砖讛 讜诇讗 讗讚专讘讬 讬讛讜讚讛 讜讛讬讬谞讜 注"讻 讻驻讬专讜砖 讛专讗砖讜谉 砖讻转讘转讬 讜讚讜"拽 讜注讬讬谉 注讜讚 讘住诪讜讱: (诪讛讚讜专讗 讘转专讗 诪讛诪讞讘专 谞"注: 讜讬讜转专 谞专讗讛 讚讟讜讘讗 讗砖诪注讬谞谉 专' 讬讛讜讚讛 讚诇讗 谞讬诪讗 讚谞讛讬 讚讗讬谉 讚讘专 砖讘注专讜讛 驻讞讜转 诪砖谞讬诐 讛讬讬谞讜 讘讚诇讬讻讗 讘' 注讚讬诐 讘讚讘专 讘专讜专 诇讗 诪砖讜讜讬谞谉 讛住驻拽 讻讜讜讚讗讬 讻讙讜谉 讘住讜讟讛 讚诪住驻讬拽讗 讗讬谉 诇讗讜住专讛 讚诪讜拽诪讬谞谉 诇讛 讘讞讝拽转 讛讬转专 诇讘注诇讛 讜讘讞讝拽转 讻砖专讜转 讜讻讛"讙 讛讬讻讗 讚讗讬讻讗 讞讝拽转 讗讬住讜专 诇讗 诪讛谞讬 注讚 讗讞讚 诇注砖讜转 讻讜讜讚讗讬 讻讚讬 诇讛转讬专 诪砖讗"讻 讛讻讗 诇注谞讬谉 拽讬讚讜砖讬谉 住讚"讗 讚诇注讜诇诐 注讚 讗讞讚 诪讬讛讗 讻住驻拽 诪砖讜讬 诇讛 讻讬讜谉 讚讗讬讻讗 转拽谞转讗 讘讙讬讟讗 讻讚讗砖讻讞谉 谞诪讬 讘诪诪讜谉 讚注讚 讗' 诪讞讬讬讘 砖讘讜注讛 讗诇诪讗 讚住驻拽 诪讬讛讗 讛讜讬 拽诪"诇 讚讗讬谉 讞讜砖砖讬谉 讻诇诇 讜讛讬讬谞讜 讻讚诪住拽讬谞谉 诇拽诪谉 诪砖讜诐 讚诪讞讬讬讘 诇讗讞专讬谞讗 讜讻讚驻专砖"讬 诇讗讜住专诐 讘拽专讜讘讜转讬讛 讜讻讜讜谞转讜 诇诪"砖 砖讗诐 谞爪专讬讱 讙讟 诪住驻拽 讛讜讬 讞讜讘讛 诇讗讞专讬谞讗 砖讬讗住专讜 讘拽专讜讘讜转讬讛 讜诇讚注转讬 讛讜讗 讚讘专 讘专讜专 讘讻讜诇讛 砖诪注转讬谉 讜讘诇砖讜谉 专砖"讬 讝"诇 讜谞专讗讛 讚讛讬讬谞讜 谞诪讬 讟注诪讗 讚诪"讚 讞讜砖砖讬谉 诇拽讬讚讜砖讬谉 讜讛讬讬谞讜 讚住驻拽 诪讬讛讗 讛讜讬 诇讛爪专讬讻讛 讙讟 讻讚讗砖讻讞谉 讚讛讜讬 住驻拽 诇注谞讬谉 砖讘讜注讛 讜讚讜拽 讛讬讟讘:





讬诐 砖诇 砖诇诪讛

诪转谞讬转讬谉 讛讗讜诪专 诇讗砖讛 拽讚砖转讬讱 讜讛讬讗 讗讜诪专转 诇讗 拽讚砖转谞讬 讛讜讗 讗住讜专 讘拽专讜讘讜转讬讛 讜讛讬讗 诪讜转专转 讘拽专讜讘讬讜 讛讬讗 讗讜诪专转 拽讚砖转谞讬 讜讛讜讗 讗讜诪专 诇讗 拽讚砖转讬讱 讛讜讗 诪讜转专 讘拽专讜讘讜转讬讛 讜讛讬讗 讗住讜专讛 讘拽专讜讘讬讜 拽讚砖转讬' 讜讛讬讗 讗讜诪专' 诇讗 拽讚砖转谞讬 讗诇讗 讘转讬 讛讜讗 讗住讜专 讘拽专讜讘讜转 讙讚讜诇讛 讜讙讚讜诇讛 诪讜转专转 讘拽专讜讘讬讜 驻讬' 讚讜讜拽讗 讘拽专讜讘讬讜 讗讘诇 诇讗 讘讜 诪砖讜诐 讗砖讛 讜讘转讛 讛讜讗 诪讜转专 讘拽专讜讘讜转 拽讟谞讛 讜拽讟谞讛 诪讜转专转 讘拽专讜讘讬讜. 拽讚砖转讬 讗转 讘转讱 讜讛讬讗 讗讜诪专转 诇讗 拽讚砖转 讗诇讗 讗讜转讬 讛讜讗 讗住讜专 讘拽专讜讘转 拽讟谞讛 讜拽讟谞讛 诪讜转专转 讘拽专讜讘讬讜 讛讜讗 诪讜转专 讘拽专讜讘讜转 讙讚讜诇讛 讜讙讚讜诇讛 讗住讜专讛 讘拽专讜讘讬讜. 讻转讘 讛专讗"砖 讜讝"诇 讻转讘 讛专诪讘"诐 讝"诇 讛注讜砖讛 砖诇讬讞 诇拽讚砖 诇讜 讗砖讛 讜讛诇讱 讜拽讚砖讛 讛砖诇讬讞 讜讗诪专 诇注爪诪讬 拽讚砖转讬 讜讛讗砖讛 讗讜诪专转 诇专讗砖讜谉 砖砖诇讞讜 谞转拽讚砖讬 讗诐 诇讗 注砖讛 讛砖诇讬讞 讘注讚讬诐 讛专讬 讛砖诇讬讞 讗住讜专 讘拽专讜讘讜转讬讛 讜讛讬讗 诪讜转专转 讘拽专讜讘讬讜 讜讛讗砖讛 讗住讜专 讘拽专讜讘讬 讛诪砖诇讞 讜讛诪砖诇讞 诪讜转专 讘拽专讜讘讜转讬讛 讜讗诐 讛讜讞讝拽 讛砖诇讬讞 讘注讚讬诐 讛专讬 讝讜 诪拽讜讚砖转 诇专讗砖讜谉 讗诪专讛 讗讬谞讬 讬讜讚注转 诇诪讬 谞转拽讚砖转讬 讗诐 诇诪砖诇讞 讗诐 诇砖诇讬讞 讗诐 诇讗 讛讜讞讝拽 讛砖诇讬讞 讘注讚讬诐 讛专讬 讝讜 诪拽讜讚砖转 诇砖谞讬. 讜讗诐 讛讜讞讝拽 砖讛讜讗 砖诇讜讞讜 砖谞讬讛诐 谞讜转谞讬谉 讙讟. 讜讗诐 专爪讜 讗讞讚 谞讜转谉 讙讟 讜讗讞讚 讻讜谞住 讜讘讬专讜砖诇诪讬 讘专讬砖 驻讬专拽讬谉 诪爪讗' 讚讘专讬' 讛诇诇讜 讜讗讬谞诐 诪讜讘谞讬诐 诇讬 讚讘专讬讜 讚谞讛讬 讚讛讜讞讝拽 讛砖诇讬讞 讘注讚讬诐 讛讬讗 转转拽讚砖 诇专讗砖讜谉 讛专讬 讛讜讗 注讜诪讚 讜爪讜讜讞 讗注驻"讬 砖讛讬诪谞讛 讛砖诇讬讞 讘驻谞讬 注讚讬' 讞讝专转讬 讘讬 讗砖诇讬讞转讬 讜诇注爪诪讬 拽讚砖转讬' 讜讘专讬砖讗 谞诪讬 诇诪讛 诪讜转专 讛诪砖诇讞 讘拽专讜讘讜转讬讛 讛专讬 讛讜讗 讗讜诪专 砖注砖讗讜 砖诇讬讞 讜讙诐 讛讗砖讛 讗讜诪专转 砖谞转拽讚砖 诇讜. 讜诪讗讬 谞"诪 讘诪讛 砖诇讗 讛讜讞讝拽 讘注讚讬诐 讛专讬 讛讜讚讛 砖注砖讗讜 砖诇讬讞 讜爪"注 注"讻 讜讝"诇 讛专"谉 讘专讬砖 驻讬专拽讬谉 讙专住讬谞谉 讘讬专讜砖诇诪讬 讘专讬砖 讛讗讬 驻讬专拽讗 诇讗 讛讜讞讝' 讛砖诇讬讞 讘注讚讬诐 讛讜讗 讗诪专 诇注爪诪讬 拽讚砖转讬 讜讛讬讗 讗讜诪专转 诇专讗砖讜谉 讛砖谞讬 讻讗讜诪' 诇讗砖讛 拽讚砖转讬讱 讛讬讗 讗讜诪专转 诇讗 拽讚砖转谞讬 讻诇讜诪专 讜讛讜讗 讗住讜专 讘拽专讜讘讜转讬讛 讜讛讬讗 诪讜转专转 讘拽专讜讘讬讜 讜讛讬讗 讻讗讜诪专转 诇专讗砖讜谉 拽讚砖转谞讬 讜讛讜讗 讗讜诪专 诇讗 拽讚砖转讬' 讗诪专讛 讗讬谞讬 讬讜讚注转 讞讝拽讛 诇砖谞讬 讛讜讞讝拽 讛砖诇讬讞 讘注讚讬诐. 讛讜讗 讗讜诪专 诇注爪诪讬 讜讛讬讗 讗讜诪专转 诇专讗砖讜谉 讜讞讝拽讛 诇专讗砖讜谉. 讗诪专讛 讗讬谞讬 讬讜讚注转 砖谞讬讛诐 谞讜转谞讬谉 讙讟 讜讗诐 专爪讜 讗讞讚 谞讜转谉 讙讟 讜讗讞讚 讻讜谞住 注"讻 讟注诪讗 讚诪讬诇转' 讚讘砖诇讗 讛讜讞讝拽 讘注讚讬诐 诪砖诪注 讗讬谉 讛讗砖讛 专讜爪讛 诇讛转拽讚砖 诇专讗砖讜谉 讻讬讜谉 砖讗讬谞讜 讻讗谉 讜讗讬谉 砖诇讬讞转讜 诪讜讞讝拽 讜诪砖讜诐 讛讻讬 讻砖讗讜诪专讛 讬讜讚注转 讞讝拽讛 诇砖谞讬 讗讘诇 讻砖讛讜讞讝拽 讛砖诇讬讞 讘注讚讬诐 讛讬讗 住讜诪讻转 注诇 砖诇讬讞讜转 讜诪砖讜诐 讛讻讬 讻砖讗讜诪专讛 讗讬谞讬 讬讜讚注转 讞讜砖砖讬谉 诇专讗砖讜谉. 讜诪讬讛讜 讻讬讜谉 砖专讗砖讜谉 诇讗 讛讬讛 讻讗谉 讜讛砖谞讬 讻讗谉 讞讜砖砖讬谉 讗祝 诇砖谞讬 讜砖谞讬讛诐 谞讜转谞讬谉 讙讟 讜诪讬讛讜 讻讬 讗诪专讬' 讞讝拽讛 诇专讗砖讜谉 讛讬讬谞讜 诇讜诪专 砖讛专讗砖讜谉 讗住讜专 讘拽专讜讘讜转讬讛 砖讛专讬 讛讜讬 讻讗讜诪专 诇讛 拽讚砖转讬讱. 讜讻转讘 讛专诪讘"诐 讝"诇 讘驻专拽 讟' 诪讛诇讻讜转 讗讬砖讜转 讚讛讜讞讝拽 讛讬讬谞讜 砖注砖讗讜 砖诇讬讞 讘注讚讬诐 讜诇讗 讛讜讞讝拽 讛讬讬谞讜 砖诇讗 注砖讗讜 砖诇讬讞 讘注讚讬诐 讜讛讜讗 讝"诇 讗讝诇 诇讟注诪讬讛 砖讻转讘 讘驻专拽 讙' 诪讛诇讻讜转 讗讬砖讜转 砖讛注讜砖讛 砖诇讬讞 诇拽讚砖 诇讜 讗砖讛 讗讬谞讜 爪专讬讱 诇注砖讜转讜 讘注讚讬诐 讻诪讜 砖讗讻转讜讘 讘住诪讜讱 讘住"讚 讜讻转讘 注诇讬讜 讛专讗讘"讚 讝"诇 讘讛砖讙转 讜讝"诇 讗讬谉 讘诇砖讜谉 讛转讜住驻讜' 讗诐 诇讗 注砖讛 讗诇讗 讗诐 诇讗 讛讜讞讝拽 讜诇注讜诇诐 砖注砖讗讜 砖诇讬讞 讘注讚讬诐 讗诇讗 砖诇讗 讛讜讞讝拽 砖注砖讗讜 砖诇讬讞 讘注讚讬' 砖诇讗 讛讬讜 讛砖诇讬讞讜转 诪驻讜专住诐 讘诪拽讜诐 讛讗砖讛. 讗讘诇 讛讜讗 砖讗诪专 诇讛 驻诇讜谞讬 注砖讗谞讬 砖诇讬讞 讘注讚讬诐 诇拽讚砖 讗讜转讱 讜诇讗讞专 砖注讛 拽讚砖讛 住转诐 讜讛讜讗 讗诪专 诇注爪诪讬 谞转讻讜讜谞转讬 讜讛讬讗 讗讜诪专转 诇诪砖诇讞 谞转讻讜讜谞转讬 讻讬讜谉 砖诇讗 讛讬讛 讛砖诇讬讞讜转 诪驻讜专住诐 讛专讗砖讜谉 诪讜转专 讘拽专讜讘讜转讬讛 讻诪讬 砖讗诪专 诇讗 拽讚砖转讬讱 砖讛砖诇讬讞 诪讬讞讛 注诇 讬讚讜 讗讘诇 讻诇 砖讛讜讞讝拽 讘注讚讬诐 讗祝 讛专讗砖讜谉 讗住讜专 讘拽专讜讘讜转讬讛 砖讗讬谉 诪讞讗转 讛砖诇讬讞 诪讞讗讛 讗爪诇讜 诇讘讟诇 砖诇讬讞转讜 注"讻 讜讙诐 讛讜讗 讝"诇 诇讟注诪讬' 讗讝诇 砖讚注转讜 砖讛注讜砖讛 砖诇讬讞 诇拽讚砖 诇讜 讗砖讛 爪专讬讱 诇注砖讜转讜 讘注讚讬诐 砖讻讱 讻转讜讘 讘讛砖讙转讜 讘驻"讙 诪讛诇' 讗讬砖讜转. 讜诪"诪 讘诪讛 砖讻转' 讚讘拽讬讚讜砖讬 住转诐 注住拽讬谞谉 砖讛砖诇讬' 讗诪专 诇注爪诪讬 谞转讻讜讜谞转讬 讜讛讬讗 讗讜诪专转 诇专讗砖讜谉 谞转讻讜讜谞转讬 转诪讬讛谞讬 砖讗诐 讘讬讚讛 诇讜诪专 砖诇讗 谞转拽讚砖转讬 诇讜 讻砖诐 砖讛讬讗 诪讜转专转 讘拽专讜讘讬讜 讻讱 专讗讜讬 砖讬讛讬' 诪讜转专 讛讜讗 讘拽专讜讘讜转讬讛 砖讻讬讜谉 砖讗讬谉 讛诪注砖讛 诪讜讻讬讞 讻砖讛讜讗 讗讜诪专 诇注爪诪讬 谞转讻讜讜谞转讬 讛讜讬 诇讛讜 讚讘专讬诐 砖讘诇讘 讜讗诐 讛诪注砖讛 诪讜讻讬讞 讘注爪专讜 谞诪诇讱 讗讞专 讛讜讻讞转讜 讜讗讬谉 诪拽讜诐 诇诪讞诇讜拽转谉 讜砖诪讗 转讗诪专 诇讗 讛讬讗 诪砖讜诐 讚讻讬讜谉 砖诇讗 谞转拽讚砖讛 讗诇讗 诇讗讞讚 诪讛诐 讛"诇 讻讗讜转' 砖砖谞讬谞讜 住转诐 谞讚专讬' 诇讛讞诪讬' 诇驻专讜砖谉 诇讛拽诇 砖诪驻谞讬 砖讗讬谉 讘诇砖讜谉 谞讚专讜 讗诇讗 讞专诐 讙讘讜讛 讗讜 讞专诪讜 砖诇 讬诐 讛讜诇讻讬谉 讗讞专 驻讬专讜砖讜 讻诪讜 砖讻转讘转讬 诇诪注诇讛. 讜讗祝 讻讗谉 讛讜诇讻讬谉 讗讞专 驻讬' 讻诇 讗' 诪讛诐 诇讗讬讝讛 谞转拽讚砖讛 讜讗讻转讬 诇讗 讚诪讬 讚讛转诐 讗讬谉 讛讚讬讘讜专 转诇讜讬 讗诇讗 讘诪砖诪注讜' 讛谞讜讚专 讗讘诇 讻讗谉 讛讚讘专 转诇讜讬 讘讻讜讜谞转 砖谞讬讛诐 讜讻诇 砖诇讗 谞转讻讜讜谞讜 诇讚讘专 讗讞讚 讗讬谉 诪诪砖 讘拽讬讚讜砖讬谉 讻诇诇 讜诇讗 讚诪讬 诇讗讜诪专 诇讗砖讛 拽讚砖转讬讱 砖讗住讜专 讘拽专讜讘讜转讬讛 诇驻讬 砖砖诐 讗讜诪专 拽讚砖转讬讱 讘讜讜讚讗讬 砖讗转 讛住讻诪转 注诪讬 讘拽讬讚讜砖讱 讗讘诇 讻讗谉 讻讬讜谉 砖讛讜讗 讗讬谞讜 讬讜讚注 砖讛讗砖' 谞转讻讜讜谞讛 诇讜 讗讚专讘讛 讛讬讗 讗讜诪专转 砖诇专讗砖讜谉 谞转讻讜讜谞讛 诇诪讛 讬讛讗 讗住讜专 讘拽专讜讘讜转讬讛 讻讬讜谉 砖讗讬谉 讛诪注砖' 诪讜讻讬讞 讘注爪诪讜 讜讗讬谉 诇讜诪专 砖讛讜讗 讗讬谉 诇讜 诇住诪讜讱 注诇 驻讬专讜砖讬讛 砖讗"讻 讗祝 拽专讜讘讬讜 讗讬谉 诇讛诐 诇住诪讜讱 注诇讬讛 讜诇诪讛 诪讜转专转 讘拽专讜讘讬讜 讜讛专讬 拽专讜讘讬讜 讗住讜专讬谉 讘讛 诇驻讬讻讱 谞专讗讛 诇讬 讚讛讻讗 讘讗讜诪专 诇注爪诪讬 拽讚砖转讬 讘驻讬专讜砖 注住拽讬' 讜讛讬' 讗讜诪专' 诇专讗砖讜谉 谞转拽讚砖转讬 讘驻讬专讜砖 讜讬砖 讻讗谉 注讚讬诐 砖专讗讜 讛拽讚讜砖讬谉 讗讘诇 讗讬谞谉 讝讜讻专讬谉 诇诪讬 谞转拽讚砖讛. 讜讛专诪讘"诐 讝"诇 住转诐 讚讘专讬讜 讘驻专' 讛谞讝讻专 注"讻. 讜讛谞讛 诪讛 砖讛砖讬讙 注诇 讚讘专讬 讛专讗讘"讚 讚诇讗 讗讬讬专讬 讘拽讬讚讜砖讬 住转诐 讬驻讛 讻转讜讘. 讙诐 讛诇砖讜谉 诪砖诪注 诪住转诪讗 讚诪讻讞砖讬 讗讛讚讚讬 砖诇讬讞 讜讛讗砖讛 讜诇讗 砖讞诇讜拽转谉 讘诪讞砖讘转' 讚讛诇"诇 讛讬讗 讗讜诪专转 诇专讗砖讜谉 谞转讻讜讜谞转讬 讻讜'. 讜诪讛 砖讻转讘 讛专讗讘"讚 讚诇讗 讛讜讞讝拽 讘注讚讬诐 拽讗诪' 讻诇讜诪专 诪驻讜专住诐 讬驻讛 讻转讘 诇驻讬 砖讬讟转讜 讜诇驻讬 诪讛 砖驻讬' 讘驻' 讛讗讬砖 诪拽讚砖 诇注谞讬谉 砖诇讬讞讜转 讘诇讗 注讚讬诐 讚讗讝诇讬谞谉 诇讞讜诪专讗 讛"谞 讗讝诇讬谞谉 诇讞讜诪专讗 讜诇讗 诪讬讘注讬讗 注讚讬诐 讜诪诪讬诇讗 讗诐 讛讜讞讝拽 讜诇讗 讛讜讞讝拽 讚拽讗诪专 讘讬专讜砖诇诪讬 讛讬讬谞讜 讻驻砖讜讟讜 砖注砖讗讜 砖诇讬讞 讘注讚讬诐 讛讬讬谞讜 诪讜讞讝拽 讜讗诐 诇讗 注砖讗讜 讘注讚讬诐 讗讬谞讜 诪讜讞讝拽 讜讛砖讙转 讛专讗"砖 注诇 讛专诪讘"诐 诇驻讬 驻讬' 讛专"谉 谞住转诇拽讛 转诪讬讛转讜 诪讻诇. 讜诪讗讞专 砖诇讗 诪爪讬谞讜 诇讛讚讬' 讘转诇诪讜讚 砖诇谞讜 砖讞讜诇拽 注诇 讛讬专讜砖诇诪讬 诇诪讛 诇讗 谞讬讝讜诇 讘转专讬讛.


讗讬转诪专 讗诪专 砖诪讜讗诇 拽讚砖转谞讬 讜讛讜讗 讗讜诪专 诇讗 拽讚砖转讬' 诪讘拽砖讬谉 讗讜转讜 诇讬转谉 讙讟 讗诪专 专讘 讗诐 谞转谉 讙讟 诪注爪诪讜 讻讜驻讬谉 讗讜转讜 诇讬转谉 讻转讜讘讛 讜讻转讘 讛专"谉 讜讝"诇 讻讚讬 诇讛转讬专 诇讛讬谞砖讗 诪讘拽砖讬谉 讛讬诪谞讜 诇讬转谉 讙讟 讜诪讬讛讜 讗讬谉 讻讜驻讬谉 诪砖讜诐 讚讗诪专 诇讗 谞讬讞讗 诇讬 讚讗讬转住专 讜讛讻讗 讗讬转讗 讘讙诪专讗 讚讻诇 讛讬讻讗 砖谞转谉 讙讟 讗注驻"讬 砖讛讜讗 讗讬谞讜 诪讜讚讛 讘拽讬讚讜砖讬讛 讗住讜专 讘拽专讜讘讜转讬讛 讻讚讬 砖诇讗 讬讗诪专讜 砖讛讜讗 谞讜砖讗 拽专讜讘讜转 讙专讜砖转讜 讜诪"讛 讗讬谉 讻讜驻讬谉 讛讗 诇讗讜 讛讻讬 讜讚讗讬 讻讜驻讬谉 讚诪讗讬 讗讬讻驻转 诇讬讛 讜讻讙讜谉 讝讜 讻讜驻讬谉 注诇 诪讚转 住讚讜诐 讜讗诐 谞转谉 讙讟 诪注爪诪讜 讘诇讗 讘拽砖讛 讻讜驻讬谉 讗讜转讜 诇讬转谉 讻转讜讘讛 讚讙诇讬 讚注转讬' 讚拽讚砖讛 讜驻讬' 讛专砖讘"讗 讝"诇 讚诪住转讘专讗 讚讗诐 讛讜讗 讞讻诐 讜讬讜讚注 砖讗住讜专讛 诇注诇诪讗 讛讬讗. 讜驻讬专砖 砖诪砖讜诐 讛讻讬 讛讜讗 谞讜转' 讻讚讬 砖诇讗 转转注讙谉 讗讬谉 讻讜驻讬谉 讗讜转讜 诇讬转谉 讻转讜讘讛 讗讘诇 讗诐 诇讗 驻讬专砖 谞专讗讬谉 讛讚讘专讬诐 砖讗注驻"讬 砖讛讜讗 讬讜讚注 讻讜驻讬谉 讗讜转讜 诇讬转谉 讻转讜讘讛 讚住转诐 讗诪专讜 注"讻 讜讛专"谉 专爪讛 诇讚拽讚拽 讘注谞讬谉 讗专讜住讛 讚讬砖 诇讛 讻转讜讘讛 讗驻讬' 诇讗 讻转讘 诇讛 讝讛 讻转讘转讬 讘驻专' 谞注专讛 住讬诪' 讚'.


讗讬转诪专 讗诪专 专讘 谞讞诪谉 讗诪专 砖诪讜讗诇 讛诪拽讚砖 讘注讚 讗' 讗讬 讞讜砖砖讬谉 诇拽讬讚讜砖讬谉 讜讗驻讬' 砖谞讬讛' 诪讜讚讬诐 讜讻谉 讛诇讻转讗 讜讗讬 拽砖讬讗 讛讗 讚转谞谉 讛讗讜诪专 诇讗砖讛 拽讚砖转讬讱 讜讛讬讗 讗讜诪专转 诇讗 拽讚砖转谞讬 讗住讜专 讘拽专讜讘讜转讬讛 讛转诐 讚讗诪专 诇讛 拽讚砖转讬讱 讘驻谞讬 驻诇讜谞讬 讜驻诇讜谞讬 讜讛诇讻讜 诇讛诐 诇诪"讛 讜讝"诇 讛讟讜专 讛诪拽讚砖 砖诇讗 讘注讚讬诐 讜讗驻讬' 讘驻谞讬' 注讚 讗' 讗讬谞谉 拽讚讜砖讬谉 讜讗驻讬' 砖谞讬讛诐 诪讜讚讬诐 讘讚讘专 讜讘住驻专 讛诪爪讜转 讻转' 砖讞讜砖砖讬谉 诇拽讬讚讜砖讬谉 诇讛爪专讬讻' 讙讟 讗讘诇 拽讬讚砖 讘驻谞讬 注讚讬诐 讗驻讬' 诇讗 讗诪专 诇讛诐 讗转诐 注讚讬 砖驻讬专 讚诪讬 注"讻 讜讝"诇 讛住诪"讙 讗诪专 专讘 谞讞诪谉 讗诪专 砖诪讜讗诇 讛诪拽讚砖 讘注讚 讗讞讚 讗讬谉 讞讜砖砖讬谉 诇拽讬讚讜砖讬谉 讜讗驻讬' 砖谞讬讛诐 诪讜讚讬诐 讗诪谞诐 讘住讜祝 讛住讜讙讬' 讗诪专 诪讗讬 讛讜讛 注诇讛 专讘 讻讛谞讗 讗诪专 讗讬谉 讞讜砖砖讬谉 讜专讘 驻驻讗 讗诪专 讞讜砖砖讬谉 讜诇讗 谞驻住拽 讛诇讻讛 讜专讗讜讬 诇讛讞诪讬专 讻讱 驻住拽 讛专"专 讗诇讬注讝专 注讻"诇. 讜讻转' 讛专"砖 讘专 爪诪讞 讘转砖讜讘讛 讚讗驻讬' 诇讚讘专讬 讛住诪"讙 砖讞讜砖砖讬谉 诇注讚讜转 讗讞讚 讘注讚讜转 谞砖讬诐 诇讗 讞讬讬砖 讻诇诇 讜讗驻讬' 讘注讚 讗讞讚 诇讗 讞砖砖 讛讞讜砖砖 讗诇讗 讘砖砖谞讬讛诐 诪讜讚讬诐 讗讘诇 讗诐 讬砖 讛讻讞砖 讘讬谞讬讛诐 诇讗 讻诪讜 砖讻转讘 讛专砖讘"讗 讜讻转' 注讜讚 砖讗讬谉 讚讘专讬 住诪"讙 谞讻讜谞讬诐 讘讝讛 砖驻住拽 讻专讘 驻驻讗 讜讻讱 讻转讘 讛专砖讘"讗 诇讗' 诪谉 讛转诇诪讬讚讬诐 砖讛讬讛 专讜爪讛 诇住诪讜讱 注诇 讛住诪"讙 讘讝讛 讜讛专讬"祝 讜讛专诪讘"诐 讜讻诇 讛讙讗讜谞讬诐 讜讻诇 讛讗讞专讜谞讬诐 砖讗转讛 诪讞诪讬专 注诇 注爪诪讱 讬讜转专 诪讻诇 讗诇讜 注"讻 讜诪讛专专讬"拽 谞诪讬 讻转讘 讘砖讜专砖 拽"讗 砖讜讜 讻诇 讛驻讜住拽讬诐 诇讘讚 讛住诪"讙 砖讛诪拽讚砖 讘注讚 讗讞讚 讗讬谉 讞讜砖砖讬谉 诇拽讬讚讜砖讬讜 讜讗驻讬 砖谞讬讛诐 诪讜讚讬诐 讜讗注驻"讬 砖讻转' 住诪"讙 讜讛诪专讚讻讬 砖诐 讚讬砖 诇讛讞诪讬专 诪"诪 讞讝讬谞' 住诪"拽 讚讛讜讗 讘转专讗讛 讟驻讬 诪讞诪讬专 讟讜讘讗 讜驻讜住拽 讚讗讬谉 讞讜砖砖讬谉 诇拽讬讚讜砖讬讜 讗驻讬' 砖谞讬讛诐 诪讜讚讬诐 注"讻 讜诪讛专讗"讬 讘转"讛 讛讜专讛 诇讛讞诪讬专 诪讗讞专 讚讘住诪"讙 讜讘诪专讚讻讬 讜讘讛讙"讛 诪讬讬诪讜谞讬 诪砖诐 讞讻诐 讗讞讚 讻转讘讜 诇讛讞诪讬专 诇驻讬讻讱 讗讬谉 诇讛转讬专 讻谞讙讚诐 讜讗讜诪专 讗谞讬 诪讗讞专 砖砖谞讬讛诐 诪讜讚讬诐 讘讚讘专 拽砖讛 讘注讬谞讬 讛讛诪讜谉 诇讛转讬专 讘诇讗 讙讟. 讗讘诇 讘讛讻讞砖' 讬砖 诇住诪讜讱 注诇 专讜讘 讛诪转讬专讬谉 讜诇讗 讛爪专讬' 讙讟 讜诇驻讜住诇讛 诪谉 讛讻讛讜谞讛 讜讻转讘 注讜讚 讗驻讬' 诇讚讘专讬 讛讙讗讜谞讬诐 讚驻住拽讜 讗讬谉 讞讜砖砖讬谉 讛讬讬谞讜 讘诪拽讜诐 讚诇讗 讛讜讬 专拽 讞讚 住讛讚讗 讗爪诇 讛拽讬讚讜砖讬谉 讜诇讗 讬讜转专 讻诇诇 讘讻讛"讙 讗讬谉 讞讜砖砖讬谉 诪砖讜诐 讙讝讬专转 讛讻转讜讘 讛讜讗 讚讬诇驻讬谞谉 讚讘专 讚讘专 诪诪诪讜谉 讚讗讬谉 诇讱 讚讘专 砖讘注专讜讛 驻讞讜转 诪砖谞讬诐 讜讗讬谉 拽讚讜砖讬谉 讜讙讬专讜砖讬谉 讙讜诪专讬谉 讗诇讗 注诇 驻讬 砖谞讬诐 注讚讬诐 转讚注 讚讛讗 讗驻讬' 砖谞讬讛诐 诪讜讚讬诐 讗讬谞' 诪拽讜讚砖转 讗诐 诇讗 砖讬讗诪专讜 谞转拽讚砖讛 讘驻谞讬 砖谞讬诐 讜讛诇讻讜 诇讛诐 诇诪"讛 讗讘诇 讗诐 讗诪专讛 砖谞注砖讛 诇讙诪专讬 讘诇讗 注讚讬诐 诇讗 诪讬转住专讜 讗驻讬诇讜 诇讞讜诪专讗 讻讚讗讬转' 讘讛讚讬' 驻专拽 讛讗讜诪专. 讜讗"讻 注讜讘讚讗 讚讬讚谉 讚讛讜讜 转专转讬 住讛讚讬 讗爪诇 讛诪注砖讛 讜讗讞讚 诪注讬讚 砖谞注砖讜 拽讚讜砖讬谉 讘驻谞讬讜 讜讘驻谞讬 讞讘讬专讜 讜讗注"讙 讚讗住专讜 讗诪专讬谞' 诪"诪 诇驻讬 讚讘专讬讜 砖诇 讝讛 讛专讬 讛谉 拽讬讚讜砖讬谉 讙诪讜专讬谉 讗诐 讛讗诪转 讻讚讘专讬讜 讗祝 砖讞讘讬专讜 诪砖拽专 讜讻讛"讙 讻"注 诪讜讚讜 讚讞讜砖砖讬谉 讜专讗讬讬讛 诪讗讞讚 讗讜诪专 拽专讜讘 诇讜 讜讗讞讚 讗讜诪' 拽专讜讘 诇讛 讚讜讚讗讬 讞讜砖砖讬谉 讻讚讗诪专讬' 讘讻诪讛 讚讜讻转讬. 讗诪谞诐 讬"诇 讚讛转诐 讗讬讬专讬 讘注谞讬谉 讝讛 讚讻诪讛 住讛讚讬 讛讜讜 讛转诐 讜讛诇讻讜 诇讛诐 诇诪讚讬谞转 讛讬诐 专拽 讗诇讜 讛砖谞讬诐 诇驻谞讬谞讜 讜谞转讞诇拽讜 讝讛 讗讜诪专 讻诇 讛注讚讬诐 砖讛诇讻讜 诇诪"讛 专讗讜 砖讛讬' 拽专讜讘 诇讛 讜讝讛 讗讜诪专 拽专讜讘 诇讜. 讗讘诇 讘注讜讘讚讗 讚讬讚谉 砖诇讗 讛讬讜 专拽 讗诇讜 讛砖谞讬诐 注讚讬诐 讜讛讗讞讚 诪讻讞讬砖 讗讬讻讗 诇诪讬诪专 诇注讜诇诐 讗讬谉 讞讜砖砖讬谉 讜讻讱 讛砖讬讘 诇讬 讗' 诪谉 讛讙讚讜诇讬诐 讚诇注讬诇 讚讻讬讜谉 讚专讗讜讘谉 讗讬谞讜 讬讻讜诇 诇拽讬讬诐 注讚讜转讜 讗诇讗 讘专讗讬讜转 砖诪注讜谉 讚住讛讚讜转讗 讜专讗讬讬讜转 讚讬讚讬' 诇讞讜讚讬' 诇讗讜 讻诇讜诐 讛讬讗 讜讗"讻 讛讜讗讬诇 讜砖诪注讜谉 诪讻讞讬砖 诇讗 诪讛谞讬 讜讚诪讬讗 诇讛讗 讚讻转讘讜 讛讗砖专"讬 讘驻' 讛谞讬讝拽讬谉 讜诪专讚讻讬 驻专拽 讛讗砖讛 专讘讛 讘讘讬讗讜专讬 讞诇讜拽讬 讚谞讗诪谞讜转 讚注讚 讗讞讚 讚讗诐 讗诪专 注讚 讗讞讚 讟讘诇 砖诇讜 诪转讜拽谉 讗诪专讜 诇讜 讛讬讗讱 讗讜诪专 讗诪专转讬 诇驻诇讜谞讬 诇转拽谞讜 讜讛诇讻讜 讜砖讗诇讜 诇讗讜转讜 驻诇讜谞讬 讜讗诪' 诇讗 转拽谞转讬 讛专讬 讝讜 讘讞讝拽转 讟讘诇 讗注"讙 讚讘讻诇 诪拽讜诐 砖讛讗诪讬谞讛 转讜专讛 注讚 讗' 讛专讬 讻讗谉 砖谞讬诐 讻讬讜谉 砖讝讛 诪讜讚讛 砖诇讗 转讬拽谞讛 讛讜讗 讗诇讗 讗诪专 诇讝讛 诇转拽谞讜 讜讛讜讗 讗讜诪专 诇讗 转拽谞转讬讜 讛专讬 讝讛 讟讘诇 讙诪讜专 注"讻 讛讗 拽诪谉 讚讻讬讜谉 砖讝讛 转讜诇讛 讛讚讘专 讘讞讘讬专讜 讜讞讘讬专讜 诪讻讞讬砖 诇讜 讜讗诪专 砖诇讗 讗诪专 诇讜 诪注讜诇诐 诇转拽谉 诪讛讬诪谞讬谉 诇讝讛 砖讛注讚讜转 谞转诇讛 讘讜 讜讻讛"讙 讗诪专讬谞谉 驻' 讛诪讚讬专 驻诇讜谞讬 讞讻诐 讟讛专 诇讬 讗转 讛讻转诐 讜讗讝诇 讜讗讬砖讬讬诇 讜讗砖转讻讞 砖讬拽专讗. 讜讻讛"讙 讗讬转' 谞诪讬 讛转诐 驻诇讜谞讬 讻讛谉 转讬拽谉 诇讬' 讗转 讛讻专讬 讜讗讝诇 讜讗砖讬讬诇 讜讗砖转讻讞 砖拽专讬 讜谞专讗讛 讚诪讛讻讗 讚讬讬拽讜 讛讙讗讜谞讬诐 讜讞讜诇拽讬' 讚讛转讜诇讛 转讬拽讜谞讜 讘讞讘讬专讜 讜讞讘讬专讜 诪讻讞讬砖 诇讜 讞讘讬专讜 诪讛讬诪谉. 讗诪谞诐 讘讗砖专"讬 诪讬讬转讬 讛讬专讜砖诇诪讬 讚讻诇 讛谞讛讜 讗讬砖转讻讞 砖讬拽专讗 讗讬讬专讬 讘注讚讬诐 讚讜讜拽讗 砖讛讻讞讬砖讜讛讜 讗讘诇 讛讞讻诐 讗讜 讛讻讛谉 诇讗 诪讛讬诪谞' 讻谞讙讚' 诇讛讻讞讬砖' 讜讻转' 讛讗砖专"讬 讚讛讻讬 诪住转讘专讗 讚讗讬谉 诇讛驻拽讬注 诪诪讜谉 讻转讜讘讛 讘注讚 讗讞讚 讗诇诪讗 砖讛讬转讛 转讜诇讛 转讬拽讜谞讛 讘讞讻诐 讜讻讛谉 讛讜讗讬诇 讜讛讜讗 诪讜讚讛 砖诇讗 转讬拽谞' 讗诇讗 砖讗诪专 诇讞讘讬专讜 诇讗 诪讛讬诪谞' 讻谞讙讚讛 讻讚讬 诇讗驻讜拽讬 诪诪讜谉 诪讞讝拽转谉. 讜诪"诪 砖驻讬专 讚讬讬拽讬 专讘谞谉 诇注谞讬谉 讟讘诇 讚讛转诐 讗讚专讘讛 讛注诪讬讚 讟讘诇 注诇 讞讝拽转讜 讜讛专讬 讛讜讗 注讚讬讬谉 讟讘诇 讙诪讜专 讛讜讗讬诇 讜讛讜讗 诪讜讚讛 砖诇讗 转讬拽谞' 讗诇讗 砖讗诪专 诇讞讘讬专讜 诇转拽谞讜 讜讘谞讚讜谉 讚讬讚谉 谞诪讬 讗讬讻讗 诇诪讬诪专 诪砖讜诐 讞讜诪专讗 讚讗"讗 诇讛讗诪讬谉 诇注讚 讗讞讚 砖讛讜讗 讜讞讘讬专讜 专讗讜 讜砖诪注讜 讘拽讬讚讜砖讬谉 讜诇讗 谞讬讞讜砖 讘讛讗讬 讗讬 讞讘讬专讜 砖讛讜讗 转讜诇讛 讘讜 诪讻讞讬砖 讻讬讜谉 讚诇讗 住讘专讗 讘专讜专讛 讝讗转 讻讚诪讜讻讞 诪谉 讛讬专讜砖诇诪讬 讚诇注讬诇 讗诪谞诐 讻讬 讚讬讬拽讬 讘转讜住驻' 驻' 砖谞讬 讚讻转讜讘讜转 诇讗 爪专讬讻讗 讘注讜讘讚讗 讚讬讚谉 诇讻诇 讛谞讬 讟注诪讗 讗讛讗 讚拽讗诪专讬谞谉 注讚 讗讞讚 讗讜诪专 谞转拽讚砖讛 讜注讚 讗讞讚 讗讜诪专 诇讗 谞转拽讚砖讛 转专讜讜讬讬讛讜 讘驻谞讜讬讛 拽讗 诪住讛讚讬'. 讜诪拽砖讛 讗诪讗讬 诇讗 转讬谞砖讗 诇讻转讞讬诇讛 讚谞讜拽诪讗 讗讞讝拽转 驻谞讜讬' 讜诪转专爪讬' 讚诪讬讬专讬 砖讗谞讜 讬讜讚注讬谉 砖讝专拽 诇讛 讛拽讬讚讜砖讬谉 讗诇讗 讚诇讗 讬讚注谞' 讗讬 讛讜讛 拽专讜讘 诇讛. 讗"谞 讗讬讬专讬 讘谞专讜转 讚讜诇拽讜转 讜诪讟讛 诪讜爪注转 讻讜' 讜讻讛"讙 讗讬转专注 讞讝拽讛 讜注讜讘讚讗 讚讬讚谉 诇讬转谞讛讜 讛谞讬 爪讚讚讬谉 讜诇讻讱 诪讜拽诪讬谞谉 讗讞讝拽转 驻谞讜讬讛 讜诇讗 讛讗专讻转讬 讗诇讗 讻讚讬 诇讘讗专 讞讬诇讜拽讬' 砖讬砖 讘讛谉 谞驻拽讜转讗 讘诪拽讜诐 讗讞专 注讻"诇 讜转讻诇讬转 讛转砖讜讘讛 诪砖诪注 讗驻讬' 讗诐 转讗诪专 砖讞讜砖砖讬谉 诇讛讞诪讬专 讘诪拽讚砖 讘注"讗 讻讛"讙 诇讬讻讗 讘讝讛 讞砖砖讗 讻诇诇 诪讗讞专 砖转讜诇讛 讛注讚讜转 讘讞讘讬专讜 讜讞讘讬专讜 诪讻讞讬砖讜. 讗诇讗 砖讬砖 诇讜 诇讛拽砖讜转 注诇 讚讘专讬 诪讛专讗"讬 诪讗讬 讛讘讬讗 专讗讬讬讛 诪讻诇 讛谞讬 注讜讘讚' 讛讬讻讗 讚转讜诇讛 注讚讜转讜 讘讞讘讬专讜 讜讞讘讬专讜 诪讻讞讬砖讜 讚诪讛讬诪谉 讞讘讬专讜 讛讬讬谞讜 讛讬讻讗 砖转讜诇讛 讻诇 讛注谞讬谉 讘讞讘讬专讜 讜讘诇转讜 讞讘讬专讜 讗讬谞讜 诪转讜拽谉 讻诇诇 讗讘诇 讛讻讗 讙讘讬 拽讬讚讜砖讬谉 讗诐 谞讗诪专 诇讛讞诪讬专 诇讛爪专讬讱 讙讟 讘注讚 讗' 谞讛讬 讚讞讘讬专讜 诪讛讬诪谉 诇讜诪专 砖诇讗 讛讬讛 诇驻谞讬讜 讝讛 讛诪注砖讛 讜诇讗 专讗讛 讛拽讬讚讜砖讬谉 诪"诪 讛讜讗 讗讜诪专 砖专讗讛 讜讛讜讬 拽讬讚讜砖讬谉 讘注讚 讗' 讜讻谉 诪砖诪注 诪转砖讜讘' 讛专砖讘"讗 砖讘讻讛"讙 讗讬谉 诇讛转讬专讜 讗诇讗 诪讻讞 讚讗讬谉 讞讜砖砖讬谉 诇拽讬讚讜砖讬谉 讘注"讗 砖讻转' 讜讝"诇 讗讜转讜 讛注讚 砖讛注讬讚 砖讘驻谞讬谞讜 谞转拽讚砖讛 讻讬讜谉 砖讛讗讞专讬诐 讗讜诪专讬诐 砖诇讗 谞转拽讚砖讛 讘驻谞讬讛诐 讗讬谉 讞讜砖砖讬谉 诇讜 讚诇讗 讛讜讬 讗诇讗 讞讚 讜拽讬"诇 讚讛诪拽讚砖 讘注"讗 讗讬谉 讞讜砖砖讬谉 诇拽讬讚讜砖讬讜 注"讻 讜谞"诪 诇驻讬 诪讛 砖讻转讘转讬 讛讬讻讗 讚砖谞讬讛诐 诪讜讚讬诐 砖拽砖讛 诇讛转讬专 讘诇讗 讙讟 讛讬讻讗 砖砖谞讬讛诐 讛讬讜 诪讜讚讬诐 讘讚讘专 讗讘诇 讘讛讻讞砖讛 讙诪讜专讛 砖讘讗 注讚 讗' 讜讗诪专 砖诇讗 讛讬讜 砖诐 拽讚讜砖讬谉 讻诇诇 讗诇讗 讚专讱 爪讞讜拽 讜讛讬转讜诇 驻砖讬讟讗 讚注讚 讗' 讘讛讻讞砖讛 诇讗 诪讛讬诪谉 讻诇诇 讚诇讗 讙专注 诪注讚 讗' 讗讜诪专 谞转拽讚砖讛 讜注讚 讗' 讗讜诪专 诇讗 谞转拽讚砖讛 讚诪讜转专转 诇讻"注 诪爪讚 讛讻讞砖讛 讗驻讬' 讗讬 讛讜讬 讞讜砖砖讬谉 诇拽讬讚讜砖讬谉 讘注讚 讗' 讗讘诇 诪爪讚 讛讻讞砖讛 砖诇 讛讗砖讛 谞专讗讛 讘注讬谞讬 讚诇讗 讗讬讻驻转 诇谉 诪讬讚讬 讘讛讻讞砖讛 砖诇讛 讜诇讗 讻诪讜 砖讻转讘 讛专砖讘"讗 讚讗驻讬' 诇诪"讚 讞讜砖砖讬谉 诇拽讚讜砖讬谉 讘注"讗 讛讬讬谞讜 讚讜讜拽讗 讻砖砖谞讬讛' 诪讜讚讬' 讻讜' 讗讘诇 诇讗 讘讛讻讞砖' 讛讗砖讛. 诇讗 谞讛讬专讗 诪讚讗诪专讬谞谉 讘住讜讙讬讗 诇诪"讚 讗讬谉 讞讜砖砖讬谉 诇拽讬讚讜砖讬谉 讗驻讬' 砖谞讬讛诐 诪讜讚讬诐 诪砖诪注 讚讘砖谞讬讛诐 讗讬谞诐 诪讜讚讬诐 讗讬讻讗 谞诪讬 诪讗谉 讚住"诇 讚讞讜砖砖讬谉 讜讗祝 砖讬砖 诇讚讞讜转 讚诇注讜诇诐 讻砖讛讬讗 诪讻讞讬砖讜 讗讬谞讛 诪讛讬诪谞' 讗诇讗 讚讗讬讬专讬 讘注谞讬谉 砖讗讬谞讛 诪讻讞讬砖讛 讜讙诐 讗讬谞' 诪讜讚讬转 诇讜 讜诪"讛 谞讜驻诇 砖驻讬专 讗驻讬' 砖谞讬讛' 诪讜讚讬' 讗讬谉 讞讜砖砖讬' 讜讻诪讜 砖转诪爪讗 诇拽诪谉 讘讚讘专讬 诪讛专讗"讬 住讘专讗 讝讜 讜讝"诇 讜注讚 讗' 讘讛讻讞砖讛 诇讗 诪讛讬诪谉 讗驻讬' 讛讬讻讗 讚诇讬讻讗 住讛讚讬 讗讞专讬谞讬 讚诪讻讞讬砖 诇讬' 讗诇讗 讚讛讗砖讛 诇讘讚 诪讻讞砖转讜 诇讗 诪讛讬诪谉 讜讛讻讬 讗讬转' 讘驻' 讛讗讜诪专 讘拽讬讚讜砖讬谉 讙讘讬 讗砖讛 讜砖谞讬 讗谞砖讬' 讜讞讘讬诇讛 注诪讛诐 讜讻讜'. 讗诇讗 诇讗讜 讘注讚 讗'. 讜转住讘专讗 注讚 讗' 讘讛讻讞砖讛 诪讬 诪讛讬诪谉 讜驻专砖"讬 注讚 讗' 讘讛讻讞砖讛 讚讗讬讻' 讞讚 住讛讚讬 讚诪讻讞砖' 诇讬' 诪讬 诪讛讬诪谉 讜讗驻讬' 诇讗 诪讻讞讬砖讛 诇讬' 讗讬讛讬 诇讬讻讗 诇诪"讚 讜讛讗诪专 注讚 讗' 诇讗 拽诐 讘讗讬砖 讗诇讗 诇砖讘讜注讛 讜讛讻讗 诇讗 砖讬讬讻讬 砖讘讜注讛 讛讗 拽诪谉 讚讗讬谉 注讚 讗' 谞讗诪谉 讘讛讻讞砖讛 讜讗祝 讗讬谉 砖讜诐 讗讞讚 诪谉 讛讙讚讜诇讬诐 讛砖讬讘 注诇 专讗讬讬' 讝讜. 讚砖讗谞讬 讛转诐 讚注讚讜转 诪讜讻讞砖转 讛讬讗 讚讻诇 讞讚讗 诪讛谞讛讜 砖谞讬 讗谞砖讬诐 讗讬转 诇讬' 讞讚 住讛讚讬 讚谞转拽讚砖讛 诇讜 讜讗"讻 讜讚讗讬 讞讚 诪讬谞讬讬讛讜 砖拽讜专讬 拽讗 诪砖拽专 诇讻讱 诇讗 诪讛讬诪谉 讚诇' 专砖"讬 诇讗 诪砖诪注 讛讻讬 讻诇诇 讜拽"诇. 讗诪谞诐 讘驻' 砖谞讬 讚讻转讜讘讜转 诪砖诪注 讚注讚 讗' 诪讛讬诪谉 讘讛讻讞砖转 讛讗砖讛 讚拽讗诪专 讛转诐 转专讙诪讗 讘注讚 讗' 讗讜诪专 谞转拽讚砖讛 讜注讚 讗' 讗讜诪专 诇讗 谞转拽讚砖讛 讘驻谞讜讬讛 拽讗 诪住讛讚讬 讜讛讗讬 讚讗诪专 谞转拽讚砖讛 讛"诇 讞讚 讜讗讬谉 讚讘专讬讜 砖诇 讗' 讘诪拽讜诐 砖谞讬诐 诪砖诪注 讛讗 诇讗讜 讛讻讬 爪专讬讻讛 讙讟 注诇 驻讬 注讚 讗' 讜讗驻讬' 讗诐 谞砖讗转 转爪讗 讻讚讗讬转' 讛转诐 讜注"讻 讗讬讬专讬 讛转诐 讘诪讻讞砖转讜 讚讗讬 讛讬讗 诪讜讚讛 诇注讚 讗' 讛讗讜诪专 谞转拽讚砖讛 讗诪讗讬 诇讗 转爪讗 讚砖讜讜讬' 谞驻砖讛 讞转讬讻讗 讚讗讬住讜专' 讜讻谉 讬砖 诇讛讜讻讬讞 诪谉 讛转讜住驻讜' 砖诐. 讜讬砖 诇讚讞讜转 讚诇讗 讗讬讬专讬 诇讗 讘诪讻讞砖转讜 讜诇讗 讘诪讜讚讛 讗诇讗 砖讙诐 讛讬讗 诪住讜驻拽转 讘讗讬讝讛 注谞讬谉 砖讛讜讗 讗诐 谞注砖讜 拽讬讚讜砖讬谉 讻诇 注讬拽专 讜讘讚专讱 讝讛 诇讗 讗讬转专' 讞讝拽转讜 讘讛讛讬讗 讚住驻拽 拽专讜讘 诇讛 讚讻讬讜谉 讚讜讚讗讬 谞讝专拽讜 诇讛 拽讬讚讜砖讬' 讗诪专讬' 讚讗转专注 讞讝拽转讜 讜爪专讬讱 注讬讜谉 讛转诐 讘转讜住' 讻讜'. 讜讘注讬谞讬 谞专讗讛 驻砖讜讟 讚注讚 讗' 谞讗诪谉 讗祝 讻砖讛讬讗 诪讻讞讬砖转讜 诇讗讜住专讛 注诇 讗讞专讬诐 讗讘诇 诇讛讜爪讬讗讛 诪讘注诇讛 讚讘讻讛"讙 讻"注 诪讜讚讜 讚讗讬谉 讚讘专 砖讘注专讜讛 驻讞讜转 诪砖谞讬诐 讜讻诪"砖 讛转讜住' 讘砖诐 讜讻讙讜谉 砖讛讬讗 讘讞讝拽转 讗"讗 讜讻诪讜 砖驻讬' 讛转讜住驻讜' 砖讛讬讜 谞专讜转 讚讜诇拽讜转 讜诪讟讜转 诪讜爪注转 砖注讜诪讚转 诇拽讚砖 讻讚讗讬转' 讘转讜住' 讜砖讗专 砖讬谞讜讬讬 讻诪讜 砖讻转讘转讬 诇砖诐 讘住讬' 诇"讙. 讗讘诇 讻诇 砖讛讬讗 讘讞讝拽转 驻谞讜讬讛 诇讗 诪住转讘专 讻诇诇 砖讬讻讜诇 诇讗住讜专. 讜诪讛 砖诪砖诪注 诪驻讬' 专砖"讬 讚讗讬谉 注讚 讗' 谞讗诪谉 讘讗讬住讜' 讻诇诇 讻砖讛讬讗 诪讻讞讬砖转讜. 讜讗注驻"讬 讚讛转诐 诇讬讻讗 讞讝拽转 驻谞讜讬讛 讻诇诇 砖讛专讬 讘讗讛 注诐 砖谞讬 讗谞砖讬诐 讜讻诇 讗' 讗讜诪专 讗砖转讬 讛讬讗 讜讗谞讜 诇讗 讛讬讬谞讜 诪讻讬专讬' 讗讜转' 讜诪谉 讛住转诐 讛住讘专讗 谞讜转谞转 砖讛讬讗 讗砖转 砖诇 讗' 诪讛谉 讜诇讗 砖转讛讗 讛讬讗 驻谞讜讬讛 讜讛谉 注讘讚讬' 砖诇讛 讜讗驻"讛 讗讬谉 注讚 讗' 谞讗诪谉 讻砖讛讬讗 诪讻讞讬砖转讜 砖讗诪转 砖讻讱 讬专讗讛 诪驻讬专讜砖讜. 讗讘诇 诪"诪 诪讬 讛讻专讬讞讜 诇驻专砖 讻谉 讚诇' 注讚 讗' 讘讛讻讞砖讛 诪砖诪注 讻驻砖讜讟讜 砖讛注讚讬诐 诪讻讞讬砖转讜 讜讻诪讜 砖驻讬' 专砖"讬 讙讜驻讗 讗诇讗 砖诇专讜讜讞' 讚诪诇转' 讘讗 诇驻专砖 砖讗驻讬' 讘诇讗 讛讻讞砖转 讛注讚 讛砖谞讬 诇讗 诪讛讬诪谉 讘讛讻讞砖转讜 讜诪谞讬讬谉 诇讜 讻诇 讝讛 讚诇讻讗讜专讛 谞专' 砖诪讜讻讞 讛转诐 讘驻专' 砖谞讬 讚讻转讜讘讜转 讚注讚 讗' 讛讜讬 谞讗诪谉 注诇 讗讞专讬诐 讛讬讻讗 讚诇讬讻讗 讞讝拽转 驻谞讜讬讛 讗讬 诇讗讜 注讚 砖谞讬 讚诪讻讞讬砖讜 讜注讜讚 讗谞讬 讗讜诪专 讚讗驻讬' 谞讗诪' 讚讚讘专讬 专砖"讬 拽讬讬诪讬' 讜讻诇 讚讘专讬讜 讚讘专讬 讗诪转 讜爪讚拽 讚讗驻讬' 讘诇讗 讛讻讞砖' 讛注讚 砖讻谞讙讚讜 诇讗 讛讜讬 诪讛讬诪谉 讞讚 住讛讚讬 诇讗讜住专讛 讛讬讬谞讜 拽诪讬讬转讗 讚讛转诐 讚讛讜讬 砖谞讬 讗谞砖讬诐 讜讻诇 讗' 讗讜诪专 讗砖转讬 讛讬讗. 诪讻讞砖讬' 讛谞讛讜 转专讬 讙讘专讬 讗讛讚讚讬 讜讛讬讗 诪讻讞砖转 砖谞讬讛诐 讗"讻 讗驻讬' 讛讜讬 讞讚 住讛讚讗 诇讗 讛讜讬 诪讛讬诪谉 讘讛讻讞砖转讜 讗讘诇 讛讬讻讗 砖讗讬谞' 诪讜讻讞砖 讻讘专 讗诇讗 诪讚讬讚讛 讗驻砖专 讚讛讜讬 诪讛讬诪谉 诇讗讜住专讛 讜诇讗 转讬谞砖讗 注讚 砖转拽讘诇 讙讟 讛讬讻讗 讚诇讙讘讬 讞讝拽转 驻谞讜讬讛 讜谞"诪 讗驻讬' 诇驻讬 诪讛 讚拽讬"诇 讚讗讬谉 讞讜砖砖讬' 诇拽讬讚讜砖讬' 讘注讚 讗'. 讗讘诇 讗讬讻讗 注讚 讗' 讜诪注讬讚 砖谞注砖讜 讛拽讚讜砖讬' 讘讛谞讛讜 砖谞讬' 讜讗讬谉 讗讬砖 诪讬 砖诪讻讞讬砖讜 讗诇讗 讛讬讗 讚注转讬 谞讜讟讛 砖谞讗住专转 诇讗讞专讬诐 注讚 砖讬转谉 诇讛 讙讟 讗诐 诇讗 砖讬砖 诇讛 讞讝拽转 驻谞讜讬讛 注讬讬谉 讘诪讛 砖讻转讘转讬 讘驻专拽 砖谞讬 讚讻转讜讘讜转 住讬' 诇"讙:


诪住拽讬谞谉 讘住讜讙讬讗 讛讗 讚讗讬谉 讞讜砖砖讬' 诇拽讬讚讜砖讬' 讘注"讗 讗驻讬' 砖谞讬讛诐 诪讜讚讬诐 诪砖讜诐 讚讬诇驻讬谞谉 讚讘专 讚讘专 诪诪诪讜谉 讚讻转讬讘 讛转诐 注"驻 砖谞讬诐 注讚讬诐 讬拽讜诐 讚讘专 讜讻转讬讘 讛讻讗 讻讬 诪爪讗 讘讛 注专讜转 讚讘专 讜驻专讻讬谞谉 诪讛 诇讛诇谉 讛讜讚讗讜转 讘注诇 讚讬谉 讻诪讗讛 注讚讬诐 讚诪讬 讚讻转讬讘 讗砖专 讬讗诪专 讻讬 讛讜讗 讝讛 讛专讬 砖住诪讱 注诇 诪拽爪转 讛讜讚讗转讜 讗祝 讻讗谉 谞讬诪讗 讚讛讜讚讗讜转 讘注"讚 讻诪讗讛 注讚讬诐 讚诪讬 讜诪讛讚专讬谞谉 讛转诐 诇讗 拽讗 诪讞讬讬讘' 诇讗讞专讬谞讬. 讜讻转讘 讛专"谉 讻诇讜诪专 讗讬谞讜 讞讘 诇讗讞专讬诐 讘讛讜讚讗讛 讝讗转 砖讗讬谉 谞驻住讚 讗诇讗 讛讜讗 讗讘诇 讛讻讗 拽诪讞讬讬讘讬 诇讗讞专讬谞讬 砖讛讜讗 讗住讜专 讘拽专讜讘讜转讬讛 讜讛讬讗 谞讗住专转 讘拽专讜讘讬讜 讻讱 驻讬专砖"讬 讝"诇 讜讗讬谉 爪专讬讱 讗诇讗 诪砖讜诐 讚讗住讜专 诇讛 讗诐 讻讜'. 讜讞讜抓 诇讻讘讜讚讜 诇讗 讛讘讬谉 讚讘专讬 专砖"讬 砖讛讜讗 住讜讘专 砖专砖"讬 拽讗讬 讗讛讬讻' 砖讛讜' 讗讜诪专 拽讚砖转讬讱 讻讜' 讜讝讛 讗讬谞讜 讚讗讬谉 讝讛 拽专讜讬 讛讜讚讗讜转 讘注"讚 砖讛专讬 讘注讬拽专 讛讜讚讗转讜 讗讬谞讜 诪讜讚讛 注诇 注爪诪讜 讜讞讬讬讘 砖讛专讬 讬讻讜诇 诇讬砖讗 讗砖讛 讗讞专转 注诇讬讛 讗诇讗 砖谞讗住专 讘拽专讜讘讜转讬讛 讜注讜讚 诪讛 砖驻讬' 砖诪讞讬讬讘 诇讗讞专讬诐 讛讜讗 砖讛讜' 谞讗住专 讘拽专讜讘讜转讬讛 讗讚专讘讛 讝讛 讛讜讗 注讬拽专 诪讞讬讬讘 诇注爪诪讜 讛讜讗 讗诇讗 专砖"讬 住"诇 讛讗 讚拽讗诪专转 讛讜讚讗' 讘注"讚 讜讛讬讬谞讜 讻砖讛讬讗 讗讜诪专转 拽讚砖转谞讬 讻讜'. 讚讛讜讬 砖驻讬专 讛讜讚讗' 讘注"讚 注诇 注爪诪讜 砖讛讬讗 谞讗住专转 讗讻"注 讜讗驻"讛 讗讬谞讛 谞讗诪谞转 诇讛讞讝讬拽 讗"讗 诪诪砖 砖讛专讬 讛讬讗 诪讞讬讬讘转 诇讗讞专讬诐 砖讗诐 谞讗诪讬谞讛 讛专讬 讛讜讗 讬讗住专 讘拽专讜讘讬讛 讜讘诪讛 砖讛讬讗 讗住讜专讛 讘拽专讜讘讬讜 谞诪讬 诪讞讬讬讘转 诇拽专讜讘讬讜 讘诪讛 砖讗住讜专讬诐 讘讛 讗驻讬' 讗讞专 砖讬讙专砖谞讛 讘注诇讛 讗讜 讬诪讜转 讗讘诇 诪讛 砖讛砖转讗 拽讜讚诐 砖讬讙专砖谞讛 讗住讜专讛 注诇 讻诇 讛注讜诇诐 讗讬谉 讝讛 拽专讜讬 讞讘 诇讗讞专讬诐 讗诇讗 诇注爪诪讛 讜讝讛讜 讛讜讚讗' 讘注诇 讚讬谉 讻讚驻专讬' 讜讛讗 讚诪讛讬诪谞' 砖讗讬谉 讚讘专 注专讜讛 驻讞讜转 诪砖谞讬诐 讻转讘 讛专"谉 讜讝"诇 讜诪讬讛讜 讗诪专讜 讘砖诐 讛专诪讘"谉 讝"诇 讚讚讜拽讗 拽讬讚讜砖讬 讻住祝 讜讘讬讗讛 讛讜讗 讚诇讗 诪讛谞讬 讘诇讗 住讛讚讬 讗讘诇 拽讚砖讛 讘砖讟专 砖讛讜讗 讻转"讬 讗注驻"讬 砖讗讬谉 注诇讬讜 注讚讬诐 诪讛谞讬 讚讻砖讛讬讗 诪讜爪讬讗转讜 讻讗诇讜 讬砖 注讚讬诐 讘讚讘专 讚诪讬 讚讛讗 诇砖讜讜讬讬' 砖专讬讗 诇讗 讘注讬 注讚讬诐 诇讚讬讚谉 讚拽讬"诇 讻专' 讗诇讬注讝专 讗驻讬' 注讬讚讬 诪住讬专讛 讻专转讬 讜讘讙讬专讜砖讬' 谞诪讬 讗注驻"讬 砖讛讜讗 讚讘专 砖讘注专讜讛 诪讛谞讬 讘讚讬注讘讚 讚讛讗 讻转讘 砖讻转"讬 讜讗讬谉 注诇讬讜 注讚讬诐 讛讬讗 讗' 诪讙' 讙讬讟讬谉 驻住讜诇讬谉 砖讗诐 谞砖讗转 讛讜诇讚 讻砖专 讻讚讗讬转' 讘驻' 讛诪讙专砖. 讜讛"谞 讗诐 拽讚砖讛 讘砖讟专 诪拽讜讚砖转 讜讛讘讬讗 专讗讬讬讛 诪讚讗诪专讬谞谉 驻专拽 讚' 讗讞讬诐 讻讬爪讚 住驻拽 拽讬讚讜砖讬谉 讝专拽 诇拽讬讚讜砖讬讛 住驻拽 拽专讜讘 诇讜 讻讜' 住驻拽 讙讬专讜砖讬' 讻转讘 讘讻转讘 讬讚讜 讜讗讬谉 注诇讬讜 注讚讬诐 讬砖 注诇讬讜 注讚讬诐 讜讗讬谉 讘讜 讝诪谉 讬砖 讘讜 讝诪谉 讜讗讬谉 讘讜 讗诇讗 注讚 讗讞讚 讛专讬 讗诇讜 住驻拽 讙讬专讜砖讬谉 讜讗诪专 专讘讗 讻诇 砖讬砖 讘拽讬讚讜砖讬谉 讬砖 讘讙讬专讜砖讬谉 讬砖 讘讙讬专讜砖讬谉 砖讗讬谉 讘拽讬讚讜砖讬' 讜讝讛 讚拽讬讚讜砖讬' 诇诪注讜讟讬 讝诪谉 讜诪讚诇讗 诪住讬拽 讗诇讗 讝诪谉 砖"诪 讚讻转"讬 讘诇讗 注讚讬诐 讻讬 讛讬讻讬 讚讗讬转讬' 讘讙讬专讜砖讬谉 讗讬转讬讛 讘拽讬讚讜砖讬' 注"讻 讜讚讘专讬诐 讗诇讜 讻讗诇讜 谞转谞讜 诪住讬谞讬 讜讗讬讬专讬 讻砖讛讬讗 诪讜讚讛 讘讚讘专 讗讘诇 讻砖讛讬讗 讻讜驻专转 驻砖讬讟讗 讚诇讬转 讻讗谉 讘讬转 诪讬讞讜砖 讗驻讬' 讞转讜诐 注诇讬讜 讙"讻 注讚 讗讞讚 砖讛讬讛 讘诪注诪讚 讛拽讬讚讜砖讬'. 讜讻转讘 讛专砖讘"讗 注诇 讗讞讚 砖讛讜爪讬讗 拽讜诇 砖拽讬讚砖 讗转 驻诇讜谞讬转 讜讛讜爪讬讗 砖讟专 讞转讜诐 讘注讚讬诐 砖拽讬讚砖讛 讻诇 砖讟专 砖诇讗 谞注砖讛 讘专爪讜谉 讛诪转讞讬讬讘 讗讬谞讜 讗诇讗 讻驻谞拽住 讚注诇诪讗 讜诪驻讬 讻转讘诐 讜诇讗 诪驻讬讛诐 讛讜讗 讜讝讛讜 砖讗讜诪专讜 诪讜讚注讗 讘驻谞讬 砖谞讬诐 讜爪专讬讱 诇讜诪专 讻转讘讜 讜讗诐 讻转讘讜 砖诇讗 诪讚注转讜 讗讬谉 注讚讜转谉 注讚讜转 讻讚讗讬转' 讘驻' 讝讛 讘讜专专 讜讛"谞 讗诐 讻转讘讜 讛注讚讬诐 讜讞转诪讜 砖诇讗 诪讚注转 讛诪转拽讚砖转 讗讬谉 住讜诪讻讬谉 注诇 注讚讜转 讝讛 注讚 砖讬讘讜讗讜 讜讬注讬讚讜 讘驻讬讛诐 讜讗讬谉 讗讜诪专讬诐 讘讝讛 讞讝拽讛 讬讚注讬 讜诇讗 讞转诪讬 注讚 砖讗诪专' 诇讛诐 讞转讬诪讜 讚讗谞谉 住讛讚讬 讚诇讗 讬讚注讬 讜讛"诇 讻讗讬讚讱 诪讜讚讬转讗 讚讛转诐 讚诇讗 讛讜讛 讻转讬讘 讘讬' 讘诪讜转讘 转诇转讗 讻讞讚讗 讛讜讜讬谞讗 讻讜'. 注讚 讻诇 讻讛"讙 讞讬讬砖讬' 诇讘"讚 讟讜注讬诐 讜爪讗 讜砖讗诇 诇讻诇 诪讬 讬讚注讬 讛讗 讜讘讗诪转 诇讗 讬讚注讬 讜诇驻讬讻讱 爪专讬讻讬诐 讗诇讜 诇讘讗 讜诇讛讙讬讚 诪驻讬讛诐. 讜讻"砖 讻讗谉 砖专讙诇讬诐 诇讚讘专 砖讛诪拽讚砖 讜讛注讚讬诐 注砖讜 砖诇讗 讻讛讜讙谉 诇讛转注讜诇诇 讘讘谞讜转 讬砖专讗诇 注讻"诇. 讜讘注讬谞讬 谞专讗讛 拽砖讛 诇讛转讬专'. 讘诇讗 讙讟 讚住"住 讗讬讻讗 砖讟专讗 讜讗讬谉 专讗讬讛 讘讬讚讬谞讜 诇驻讜住诇讜 讜诇讘"讛 爪专讬讻讛 讙讟 诪驻谞讬 讛诇注讝 讜讛诪专讚讻讬 谞诪讬 讻转讘 讘驻' 讚讬谞讬 诪诪讜谞讜转 讜讝"诇 谞砖讗诇 专"讬 注诇 讗讞讚 砖讛讟注讛 诇讛注讬讚 注讚讜转 砖拽专 讜讛砖讘讬注 诇讛注讬讚 砖拽讬讚砖 讗砖讛 讗讞转 讜诇讘住讜祝 讞讝专 讘讜 讗' 诪谉 讛注讚讬诐 讜讛砖讬讘 专"讬 诇讛爪专讬讱 讙讟 诇讛住讬专 讛诇注讝 讜诇讜诇讬 讻谉 诇讗 讛讬转讛 谞讝拽拽转 诇讻讱 讻讬 诪谉 讛讚讬谉 讬砖 诇驻讜讟专讛 讘诇讗 讙讟 讻讬 讛注讚讬诐 砖讘讗讜 诇讗讜住专讛 爪专讬讻讬' 讚专讬砖讛 讜讞拽讬专讛 讛讜讗讬诇 讜讛讬讗 诪讻讞讬砖转谉 讜讻诇 讝诪谉 砖诇讗 谞讞拽专讛 注讚讜转谉 讬讻讜诇讬谉 诇讜诪专 讗谞讜住讬诐 讛讬讬谞讜 讻讚转谞讬讗 讘转讜住驻讜' 讜注讜讚 讻讬 讝讛 讛诪注砖讛 砖讬讬讱 诇讚讬谉 诪专讜诪讛 讜讻诇 讚讬谉 诪专讜诪讛 爪专讬讱 讚专讬砖讛 讜讞拽讬专讛 注"讻 注讜讚 讻转讘 讛专砖讘"讗 讘转砖讜讘讛 砖谞讬谞讜 讘驻' 讛讗讜诪专 讛讗讜诪专 诇讗砖讛 拽讚砖转讬讱 讘驻谞讬 驻诇讜谞讬 讜驻诇讜谞讬 讜讛讬讗 讗讜诪专转 诇讗 拽讚砖转谞讬 讛讬讗 诪讜转专转 讘拽专讜讘讬讜. 讜讗注"讙 讚诪砖讜讛 诇讛 讞转讬讻' 讚讗讬住讜专' 讘拽专讜讘讬讜 讗讬谉 讞讜砖砖讬' 诇讜 讻诇诇 诇驻讬 砖讛讬' 讘讞讝拽转 讛讬转专 诇讛诐 讜讗驻讬' 讛讜爪讬讗 拽讜诇 讘注讬专 砖讛讬讗 诪拽讜讚砖转 诇讜 讗讬谉 讞讜砖砖讬谉 诇拽讜诇 讝讛 讜讻讚讗讬转' 讘住讜祝 驻' 讛诪讙专砖 讜讗注驻"讬 砖讗讜诪专 砖讬砖 诇讜 讞转讜诪讬诐 讘砖讟专 砖讛讜讗 拽讚砖讛 讘驻谞讬讛诐 讗讬谉 讞讜砖砖讬' 讜诪转讬专讬谉 讗讜转' 诪讬讚 诇讛讬谞砖讗 讻讛讛讜' 讚讗讜诪专 诇讗砖讛 拽讬讚砖转讬' 砖诪转讬专讬谉 讗讜转讛 诪讬讚 讜讗讬谉 讞讜砖砖讬谉 诇讝讛 砖讗讜诪专 砖讬砖 注讚讬诐 讗诇讗 砖讛诇讻讜 诇诪讚讬谞转 讛讬诐 讜讗诪专讬' 讘驻专拽 讘' 讚讻转讜讘讜转 讜讛讗讬讻讗 注讚讬' 讘诪讚讬谞转 讛讬诐 讻诇讜诪' 注讬讚讬 讟讜诪讗讛 讜讗讜诪专讜 注讬讚讬讛 讘爪讚 讗住转谉 讜转讬讗住专 讜讗驻讬' 讬讜爪' 讝讛 砖讟专 讞转讜诐 讘注讚讬诐 讜谞转拽讬讬诐 讛砖讟专 注驻"讬 砖谞讬诐 注讚讬诐 讚注诇诪' 诪讞讝讬拽讬谉 讗讜转讜 讘诪讝讜讬讬祝 讻讬讜谉 砖讘讗讜 讗讜转诐 砖谞讬诐 讜讗诪专 砖诇讛诐 讗诪专 诇讝讬讬祝 讗讜转讜 讜讻讚讙专住讬谞谉 讘驻' 讗诇讜 谞注专讜转 讛讗讬 砖讟专讗 专讬注讗 诇讗 诪讙讘讬' 讘讬' 讜讻讜' 讻讬讜谉 讚诪讬讛讚专 讗讝讬讜驻讗 讝讬讜驻讬 讝讬讬祝 讗讜转讜 讜讻讚讙专住讬谞谉 讘驻' 讗诇讜 谞注专讜转. 讜讻转讘 讗注"讙 讚讛转诐 诇讗 讗诪专讬谞谉 讗诇讗 讚诇讗 诪讙讘讬 讘讬' 讚诪砖诪注 讛讗 诪讬拽专注 诇讗 拽专注讬谞谉 讜讚讻讜讜转讬讛 讛讻讗 诇讗 砖专讬谞谉 诇讻转讞诇讛 诇讗 讛讬讗 讚讛讻讗 讘讞讝拽转 诇讛讬转专 诇注诇诪讗 讛讬讗 讜讗诐 讗转讛 讗讜住专讛 诇注诇诪讗 讛专讬 讗转讛 诪讜爪讬讗 诪讞讝拽转讛 注"讬 砖讟专 讝讛 讚专讬注 讜讻讗诇讜 谞讙讘讛 讘讜 讜转讜爪讬讗 诪诪讜谉 诪讞讝拽转 讘注诇讬讜 讜注讜讚 讚讻讬讜谉 砖谞转讬专 讗讜转讛 注讻砖讬讜 拽讜讚诐 砖讬讜爪讬讗 讛砖讟专 讜谞砖讗转 讘讘讬专讜专 讗诪专讬' 诇讗 转爪讗 诪讛讬转专' 讛专讗砖讜谉 讜讻诇 砖讗讬谉 诪讜爪讬讗讬谉 讗讜转' 诇讗讞专 砖谞砖讗讬转 讗驻讬' 谞砖讗讬转 诇讗 转爪讗 诪讛讬转专讗 讛专讗砖讜谉 讜讻讚讗诪专讬' 讘驻专' 讘' 讚讻转讜讘讜转 讜驻' 讛讗砖讛 专讘讛 讜谞"诪 讚讻诇 砖诇讗 讘讗讜 注讬讚讬 讛砖讟专 诪诪砖 谞讗诪谞转 讛讬讗 诇讜诪专 砖讟专 诪讝讜讬讬祝 讛讜讗 讚讗讬 讘注讬 讗诪专讛 讙讬专砖转谞讬 讜诪讜转专转 诇讛讬谞砖讗 注诇 驻讬讛 讘讗讜诪专转 讙讬专砖转谞讬 讜讻讚诪砖诪注 讘砖诇讛讬 谞讚专讬诐 讜驻专拽 讛转拽讘诇 讗注"讙 讚诪讬讙讜 讘诪拽讜诐 注讚讬诐 诇讗 讗诪专讬谞谉 讗讬 讗转讜 注讚讬诐 讙讜驻讬讬讛讜 讚讞转讬诪讬 讘砖讟专 讗讘诇 讛讻讗 诇讬讻讗 注讚讬诐 讚讗诪专 诪讝讜讬讬祝 讜诇注谞讬谉 讙讚诇讜转讜 砖讗诪专 砖讞讝专 讗讞专讬讜 诇讝讬讬祝 讛砖讟专 诪住转讘专讗 砖讞讬讬讘 谞讗诪谉 讜讻讗讜转讛 砖砖谞讬谞讜 讘驻专' 讛讗讜诪专 讘谞讬 讝讛 讘谉 讬"讙 砖谞讬诐 讜讬讜诐 讗讞讚 谞讗诪谉 诇谞讚专讬诐 讜诇注专讻讬谉 讜讻讜'. 讗讘诇 诇讗 诇诪讻讜转 讜诇注讜谞砖讬谉 讜注讚讜转 讝讜 诇讗 诇诪讻讜转 讜诇讗 诇注讜谞砖讬谉 讛讬讗 注讻"诇 注讜讚 讻转讘 讛专讬讘"砖 讘住讬诪' 拽讻"讙 注诇 讗砖讛 砖讬爪讗 拽讜诇 砖谞转拽讚砖讛 讜讛讜爪讬讗讜 拽讜诇 注诇讬讛 砖讬砖 注讚讬诐 讘讚讘专 讗诇讗 诇讗 讛专讞讬拽讜 讬讜转专 诪诪讛诇讱 讘' 讬诪讬诐 讜注转讬讚讬诐 讛诐 诇讞讝讜专 讜讛讬讗 诪讻讞砖转 讜讗讜诪专转 砖诇讗 谞转拽讚砖讛 讜讛诪拽讚砖 讗讜诪专 讬讘讜讗讜 注讚讬诐 讜讬注讬讚讜 谞专讗讛 砖拽讜诇 讝讛 诇讗 讛讜讞讝拽 讘讘"讚 讘砖讜诐 讗' 诪讛讚专讻讬诐 砖谞讗诪专讜 讘讛 讗诇讗 砖讛讗讬砖 讗诪专 注诇 讛讗砖讛 讛讛讬讗 砖讛讜讗 拽讚砖讛 讘驻谞讬 注讚讬诐 砖讛诇讻讜 诇讛诐 讜讛讜讗 讛诪讜爪讬讗 拽讜诇 讜讛讬讗 诪讻讞砖转 讗讜转讜 讜诇讻谉 讗讬谉 诪诪砖 讘讚讘专讬讜 讜讗讬谉 诪注讻讘讬谉 讗讜转' 诪诇讬谞砖讗讛 讜讛讬讗 转讞讜砖 诇注爪诪讛. 讜讻"讻 讛专"砖 讘专 爪诪讞 讘转砖讜讘讛 讚诇讗 谞转谞讜 讞讻诪讬诐 讚讘专讬讛诐 诇砖讬注讜专讬诐 讘讬谉 诪拽讜诐 拽专讜讘 诇诪拽讜诐 专讞讜拽 讜讛讬讬谞讜 诪诪砖 讛讛讬讗 讚讘驻' 拽讬讚讜砖讬谉 讜讛讗 讗讬讻讗 住讛讚讬 讜讗诪专讬谞谉 讛砖转讗 诪讬讛讬 诇讬转谞讛讜 拽诪谉 讜讗驻讬' 讗讘讬讬 讜专讘讗 讚讞讬讬砖讬 讚讜拽讗 讛转诐 砖讗讬谞讜 注讚讜转 讘拽讬讚讜砖讬谉 讗诇讗 讗讬 砖讜讛 驻专讜讟讛 诪讬讛讜 诇诪注砖讛 讛讻诇 转诇讜讬 讜诪住讜专 诇讚讬讬谞讬' 讬专讗讬 砖诪讬诐 讗诐 专讜讗讬诐 砖讬砖 诪诪砖 讘讟注谞讜转讬讜 讘讬谉 讻讱 讜讘讬谉 讻讱. 讬讻讜诇讬谉 讘"讚 诇讛讞专讬诐 讻诇 诪讬 砖讟讜注谉 讚讘专 砖讗讬谞讜 讗"谞 讬讻讜诇讬谉 诇讻讜祝 讗讜转讜 诪讬讚 诇讙专砖 讗诐 专讜讗讬诐 砖讬砖 爪讜专讱 讘讚讘专 讝讛 讜讻"讻 讛专砖讘"讗 讘注谞讬谉 讗砖讛 砖讬爪讗 注诇讬讛 拽讜诇 诪拽讜讚砖转 砖诪讞专讬诪讬谉 注诇 讛讟讜注谉 讚讘专 砖讗讬谞讜 注讜讚 讻转' 砖讻讜驻讬谉 讗讜转讜 诇讘专专 讟注谞讜转讬讜 讗讜 诇讙专砖 讜诪讜讻讞 诇讛 诪讚讗诪专讬谞谉 讘驻专' 讘转专讗 讗讘讗 驻住拽 讬诇讬 讗讜 讻谞讜住 讗讜 驻讟讜专 讛"谞 讗讜诪专转 讗讬谞讬 诪讜讚讛 讘讚讘专 讗转讛 讘专讜专 讗讜 讙专讜砖 讜讻"砖 讘注谞讬谉 讝讛 砖讗讬谉 讻讗谉 拽讜诇 讻诇诇 讗诇讗 讟注谞讜转讜 讘诇讘讚. 讜讗' 砖注讜诪讚 讘讚讬讘讜专讜 讜拽讘诇 注诇讬讜 讛讞专诐 讻讜驻讬谉 讗讜转讜 诇讘专专 讟注谞讜转讬讜 讗讜 诇讙专砖 转讜讱 讝诪谉 拽专讜讘 讗讜 诇驻讟讜专 诪讬讚 讜讛讻诇 诪住讜专 诇讘"讚 讬专讗讬 砖诪讬诐:


驻住拽讗 讻转讘 讛专讗"砖 讜讛专砖讘"讗 讘驻' 讛讝讜专拽 诪住转讘专讗 讻讙讜谉 砖专讗讛 讛讜讗 讗转 讛注讚讬诐 讗讘诇 讗诐 专讗讜 讗讜转讜 砖谞讬诐 诪谉 讛讞诇讜谉 讜讛诐 专讜讗讬诐 讜讗讬谞诐 谞专讗讬诐 诇讜 讗讬谞' 爪专讬讻讛 诪诪谞讜 讙讟 诇驻讬 砖讗讚诐 讬讜讚注 砖讛诪拽讚砖 讘讬谞讜 诇讘讬谉 注爪诪讜 砖诇讗 讘驻谞讬 注讚讬诐 讗注驻"讬 砖砖谞讬讛诐 诪讜讚讬诐 讗讬谞' 诪拽讜讚砖转 讛诇讻讱 讻砖讘注诇 讝讛 诇讗 诇砖诐 拽讬讚讜砖讬谉 讘注诇 讗诇讗 诇讝谞讜转 讘注诇诪讗. 讜讻"讻 讘砖诪讜 讛专"谉 讘驻' 诪讬 砖讗讞讝讜 讜讛专讘 讛诪讙讬讚 讘驻"讙 诪讛诇' 讗讬砖讜转 讜讘驻' 讬' 诪讛诇' 讙讬专讜砖讬谉 讜讻"讻 讛专讬讘"砖 讘住讬诪' 专住"讜 注诇 注讚讬诐 砖讛注讬讚讜 砖讛讻诪讬谉 讗讜转诐 讛诪拽讚砖 讘讞讚专 讗驻诇 讜诪砖诐 专讗讜 诪注砖讛 讛拽讬讚讜砖讬谉 讻讬讜谉 砖讛讗砖讛 诇讗 专讗转讛 砖诐 注讚讬诐 讘砖注转 讛拽讬讚讜砖讬谉 讗讬谉 诇讞讜砖 诇讛诐 讚讻诇 砖讗讬谞讜 专讜讗讛 砖讬砖 砖诐 注讚讬诐 讗讬谞' 专讗讬讬讛 砖讛讬讗 诪拽讘诇转 讗讜转讛 诇砖诐 拽讬讚讜砖讬谉 讜讗祝 讗诐 砖诪注讜 诪驻讬讛 砖讛讬讗 诪拽讘诇转 讗讜转诐 诇砖诐 拽讬讚讜砖讬谉 讗讬谞讛 专讗讬讬讛 砖谞转专爪讬转 讘拽讬讚讜砖讬谉 讗诇讗 砖讗讜诪专转 讻谉 诪驻谞讬 砖住讘讜专讛 砖讗讬谉 砖诐 注讚讬诐 讜讬讜讚注转 砖讛诪拽讚砖 讘诇讗 注讚讬诐 讗讬谉 讞讜砖砖讬' 诇拽讬讚讜砖讬谉 讜讻"讻 讛专砖讘"讗 讘驻' 讛讗讬砖 诪拽讚砖 讙讘讬 讛讛讬讗 讚讗诪专讬' 讚诇讗 讘注讬' 讗转诐 注讚讬 讘注讬讚讬 拽讬讚讜砖讬谉 讜讝"诇 讜讚讜拽讗 讻砖拽讚砖讛 讘驻谞讬 砖谞讬诐 砖讛讬讗 讗爪诇诐 讗讘诇 讘讘讗讬谉 诇讛 注讚讬诐 诪讗讞讜专讬 讛讙讚专 讜讛讬讗 讗讬谞' 诪专讙砖转 讘讛讗 诇讗 讚讚诇诪讗 讗讬 讗专讙砖讬讛 讛讬讗 讘讛讜 诇讗 诪拽讘诇讛 拽讬讚讜砖讬谉 讗诇讗 讛砖转讗 讚住讘专讛 讚诇讬讻讗 住讛讚讬 诪拽讘诇转谉 诪砖讜诐 讚诪讬讚注 讬讚注讬 讚讛诪拽讚砖 讘诇讗 注讚讬诐 讗讬谉 讞讜砖砖讬谉 诇拽讬讚讜砖讬讜 讜专爪转讛 诇砖讞拽 讘讜 讜讻谉 讛住讻讬诪讜 讛讗讞专讜谞讬诐 讝"诇 讜讘住讬诪' 讜' 讻转讘 注诇 讚讘专讬 讛专砖讘"讗 讛诇诇讜 砖讛讜讚讜 诇讜 讻诇 讛诪驻专砖讬诐 讛讘讗讬诐 讗讞专讬讜. 讜讻转讘 讛专砖讘"讗 讘转砖讜讘讛 讘住讬' 转砖"驻 讘砖谞讬诐 砖讛讬讜 注讜诪讚讬诐 诪讗讞讜专讬 讛讙讚专 讘讘讬转 讗' 讜砖诪注讜 砖讗诪专 专讗讜讘谉 诇诇讗讛 讛转拽讚砖讬 诇讬 讘讗转专讜讙 讗讘诇 诇讗 专讗讜 谞转讬谞讛 诪诪砖 讜讗驻讬' 专讗讜 讛讗转专讜讙 讬讜爪讗 诪转讞转 讬讚讜 讗讬谉 讻讗谉 讞砖砖 讻诇讜诐 讜讗驻讬' 讛讬讗 诪讜讚讛 砖诇拽讞转讜 诇砖诐 拽讬讚讜砖讬谉 讚注讚讜转 专讗讬讬讛 诪诪砖 讘注讬谞谉. 讜讘住讬诪' 讗诇"祝 拽注"讟 讻转' 注诇 讗砖讛 砖讛注讬讚讜 砖讛讻谞讬住讛 讬讚讛 讘讞讜专 砖讘讻讜转诇 讛讞讜爪抓 讘讬谞讛 诇讘讬谉 诪拽讜诐 砖讛诪拽讚砖 讜讛注讚讬诐 注讜诪讚讬' 砖诐 讜谞转谉 讛诪拽讚砖 诪注讜转 讘讬讚讛 讜拽讚砖讛 讘讛谉 讜讛讗专讬讱 讘讚讘专. 讗讘诇 讗诐 拽讬讚砖 讘驻谞讬 注讚讬诐 讗驻讬诇讜 诇讗 讗诪专 讗转诐 注讚讬 砖驻讬专 讚诪讬 讜讻谉 讻转讘 讛专诪讘"诐 讘驻专拽 讙' 诪讛诇讻讜转 讗讬砖讜转 讜讛讻讬 讗讬转讗 讘驻专拽 讛讗讬砖 诪拽讚砖:


讙专住讬谞谉 讘驻' 讝讛 讘讜专专 讗诪专 专讘 谞讞诪谉 讞砖讜讚 注诇 讛注专讬讜转 讻砖专 诇注讚讜转 讗诪专 专讘 砖砖转 注谞讬 诪专讬讛 诪' 讘讻转驻讬' 讜讻砖专 讗诪专 专讘讗 讜诪讜讚讛 专讘 谞讞诪谉 诇注谞讬谉 注讚讜转 讗砖讛 砖讛讜' 驻住讜诇 讘讬谉 诇讗驻讜拽讬 讘讬谉 诇注讬讜诇讬 讻讱 讛讬讗 讙讬专住转 讛专讗"砖 讜讛专讬"祝 讜讛讬讗 注讬拽专 讜诇讗驻讜拽讬 诪讙讬专住' 讛注讬讟讜专 讚讙专住 诇讗 讗诪专谉 讗诇讗 诇讗驻讜拽讬 讗讘诇 诇注讬讜诇讬 诇讬转 诇谉 讘讛 讻讗砖专 讻转讘转讬 诇砖诐 讘住讬诪' 讬"讚. 诪爪讗转讬 讻转讜讘 转砖讜讘讛 讜讛拽讗专"讜 讛讘讬讗讜 讜讝"诇 诪注砖讛 讘讗 砖拽讬讚砖讜 讘驻住讜诇讬 注讚讜转 讜讛转讬专讛 专' 讞讬讬诐 讛讗专讜讱 讜讞诇拽讜 注诇讬讜 讞讻诪讬 讟诇讟讜"诇讗 讜讙讝专讜 注诇讬讜 谞讬讚讜讬 砖讬讞讝专 讘讜 诪驻谞讬 诪讛 砖讛注讬讚讜 注诇 讗讜转诐 注讚讬诐 砖注讘专讜 注诇 砖讘讜注转诐 讗诐 讛讬讛 砖讘讜注讜转 讘讬讟讜讬 讘注谞讬谉 讻砖谞砖讘注讜 诇讗 讬爪转讛 砖讘讜注讛 诪驻讬讛诐 诇砖拽专 诇讚注转 讛专讬"祝 讜讛专诪讘"谉 讜讛专诪"讛 讻砖专讬诐 讛诐 讜讗驻讬' 诇专"转 砖驻讜住诇 讙诐 讘讝讜 诪讜讚讛 讛讻讗 砖爪专讬讻讛 讙讟 砖讗讬谞讜 驻讜住诇 诪谉 讛转讜专讛 讗诇讗 诪讬 砖注讘专 注讘讬专讛 讚砖讬讬讱 讘讛 诪诇拽讜转 讜讗注驻"讬 砖诇讗 讛转专讜 讘讜 讗讘诇 砖讘讜注讜' 讘讬讟讜讬 砖谞砖讘注 诇驻专讜注 讜诇讗 驻专注 诇讗 砖讬讬讱 讘讛 诪诇拽讜转 讚讛转专讗讜转 住驻拽 讛讬讗 砖讬讻讜诇 诇讜诪专 注讚讬讬谉 讬砖 诇讬 砖讛讜转 诇拽讬讬' 砖讘讜注转讬 讜讻"讻 讛专讘 专讘讬谞讜 诪砖讛 讘专 诪讬讬诪讜谉 讝"诇 讜住诪"讙 讗讬讝讛 专砖注 讻诇 砖注讜讘专 注讘讬专讛 砖讞讬讬讘 注诇讬讛 诪诇拽讜转 讝讛讜 驻住讜诇 诇注讚讜转 诪谉 讛转讜专讛 讜讻讜' 讜讙诐 注诇 讞讬诇讜诇 砖讘转 讗诐 注讘专 注诇 诪讜拽爪讛 讗讜 讗驻讬' 注诇 讛讜爪讗讛 讘讝诪谉 讛讝讛 讗讬谉 驻讜住诇讬谉 讗诇讗 诪讚讘专讬讛诐 讜爪专讬讱 讛讻专讝讛 讜讻讗谉 诇讗 讛讻专讬讝讜 注诇讬讜 讜诪住驻拽 讗讬谉 诇谞讜 诇驻讜住诇讜 讻讬 砖诪讗 诇讗 讞讬诇诇 砖讘转 讗诇讗 讘砖诇 讚讘专讬讛诐 讜讗驻讬' 讛讻专讬讝讜 注诇讬讛诐 讛诪拽讚砖 讘驻住讜诇讬 注讚讜转 砖诇 讚讘专讬讛诐 诪拽讜讚砖转 讜注讜讚 讗驻讬' 驻住讜诇讬 注讚讜' 讚讗讜专讬讬转' 讗诐 诇讗 谞转拽讘诇讛 讛注讚讜转 驻讬住讜诇诐 讘驻谞讬讛诐 注讚讜转 讛驻讜住诇讬诐 讘讟讬诇讛 讜诪讬 砖讛讜专讛 诇讛转讬专讛 讗诐 讬讚注 砖诇讗 谞转拽讘诇讛 注讚讜转 驻讬住讜诇诐 讘驻谞讬讛诐 专讗讜讬 诇谞讚讜转讜 讜诇讛讞专讬诪讜 讜诇拽诇诇讜 讜诇讛注谞讬砖讜 讗诐 诇讗 讬讞讝讜专 讘讜 讻讬讜谉 砖讬爪讗 拽讜诇 砖谞转拽讘诇 注讚讜转 驻讬住讜诇诐 砖诇讗 讘驻谞讬讛诐 讛讬讛 爪专讬讱 诇讞拽讜专 讗讞专 讛讚讘专. 注"讻 讜讛谞讛 诪讛 砖讻转讘 诪砖讘讜注讜转 讘讬讟讜讬 讻转讘转讬 诇砖诐 讛诪住拽谞讗 讘住讬' 讬"讞. 讜注讬拽专 讛转砖讜讘讛 讗诪讬转讬讜转 讛讬讗 砖诇讗 诇讛转讬专讛 讘诇讗 讙讟 讗诐 诇讗 讘讚拽讚讜拽 讬驻讛 砖讛诐 驻住讜诇讬 讚讗讜专讬讬转讗 诪诪砖. 注讜讚 诪爪讗转讬 讘转砖讜讘讛 讘砖诐 讛专"砖 讘专 爪诪讞 讜讝"诇 诪讬 砖拽讬讚砖 讘转 拽讟谞讛 砖诇讗 讘驻谞讬 讗讘讬讛 讜讛注讚讬诐 拽专讜讘讬诐 讝讛 诇讝讛 诪爪讚 讛讗诐 砖讗驻讬' 讛专诪讘"诐 砖住讜讘专 砖驻讜住诇 拽讜专讘' 讛讗诐 讗讬谞讜 讗诇讗 诪讚专讘谞谉 讬讜讚讛 砖注讚讜转 讘讟讬诇讛 诪砖谞讬 讟注诪讬诐 讛讗' 砖讗驻讬' 讬讛讬' 驻讬住讜诇 讝讛 讻砖讗专讬 驻住讜诇讬 注讚讜转 讚讻讘谞谉 讜谞讗诪专 砖讞讜砖砖讬' 诇拽讬讚讜砖讬讜 讛讻讗 讻讬讜谉 砖讛讬转讛 拽讟谞讛 砖诇讗 诇讚注转 讗讘讬讛 讗讬谉 讻讗谉 讞砖砖 拽讬讚讜砖讬 转讜专讛. 讜讗驻讬' 诇专砖"讬 砖住讜讘专 砖讗诐 谞转专爪讛 讘驻讬专讜' 讞讜砖砖讬' 诇拽讬讚讜砖讬谉 讗驻"讛 讗讬谉 讻讗谉 讞砖砖 拽讬讚讜砖讬 转讜专讛 砖讗谞讜 爪专讬讻讬' 诇砖诪讜注 诪驻讬讜 砖谞转专爪讛 讜讻讬讜谉 砖讗讬谉 讻讗谉 拽讬讚讜砖讬 转讜专讛 讗驻讬' 讬讜讚讛 诇专讘讬诐 诇讻讛"讙 讚转拽谞讜 专讘谞谉 拽讬讚讜砖讬谉 诇拽讟谞讛 讗驻"讛 讬讗诪专 讻讗谉 砖讗讬谉 讝讜 诪拽讜讚砖' 诇驻讬 砖拽讬讚讜砖讬 讚专讘谞谉 讘驻住讜诇讬 注讚讜转 讚专讘谞谉 讛诐 讜诇讬讻讗 诪讗谉 讚讞讬讬砖 诇讛讜. 讜讛讟注诐 讛砖谞讬 砖诪讛 砖讻转讘 讛专讘 讚驻住讜诇讬 拽专讜讘讬诐 讛讘讗 诪讚专砖' 讛讜讗 诪讚专讘谞谉 诪驻谞讬 砖住讜讘专 讘讻诇 诪讚专砖 讞讻诪讬诐 砖讗讬谞诐 拽专讜讬讬诐 讚讗讜专讬讬转' 讗讬谞讜 砖讛诐 诪讚专讘谞谉 讗诇讗 砖讛诐 拽专讜讬诐 诪讚专讘谞谉 诇注谞讬讬谉 砖讗讬谞讜 谞讻诇诇讬诐 讘讚讘专讬 专' 砖诪诇讗讬 诇注谞讬谉 诪谞讬谉 讛诪爪讜转. 讗讘诇 诪"诪 讚讬谉 转讜专' 讛诐 讜讗"讻 讛诪拽讚砖 讘驻谞讬讛诐 讗讬谞讛 诪拽讜讚砖转 注"讻. 讜讗谞讜 讻讘专 讻转讘谞讜 讘驻专拽 讝讛 讘讜专专 讚诇讬转' 诇讚讘专讬 讛专诪讘"诐 讻诇诇 砖讞讜诇拽 讘讬谉 拽专讜讘讬 讛讗诐 诇拽专讜讘讬 讛讗讘:

